cyanic-selkie/wikianc huggingface dataset:
ಬಿ. ವಿಜಯಾ ರೆಡ್ಡಿ
ವಿಜಯ್ ಎಂಬ ಹೆಸರಿನಿಂದ ಪ್ರಸಿದ್ಧರಾದ ಬಿ. ವಿಜಯಾ ರೆಡ್ಡಿ- ಕನ್ನಡ ಚಿತ್ರರಂಗದ ಹೆಸರಾಂತ ನಿರ್ದೇಶಕರಲ್ಲೊಬ್ಬರು. ವಿ. ಸೋಮಶೇಖರ್ ಜೊತೆ ಸೇರಿ ಚಿತ್ರ ನಿರ್ಮಾಣ ಸಂಸ್ಥೆ ತೆರೆದ ವಿಜಯ್ ಮಯೂರ (ಚಲನಚಿತ್ರ) ಸೇರಿದಂತೆ ಸಾಹಸ ಪ್ರಧಾನ ಮತ್ತು ಐತಿಹಾಸಿಕ ಚಲನಚಿತ್ರಗಳನ್ನು ನಿರ್ದೇಶಿಸಿದ್ದಾರೆ.
ಸೌರಮಂಡಲ
ಸೌರಮಂಡಲವು ಸೂರ್ಯನ ಗುರುತ್ವಾಕರ್ಷನೆಯ ಬಂಧನದದಲ್ಲಿ ಗ್ರಹಗಳು ಹಾಗೂ ಇನ್ನಿತರ ವಸ್ತು ತಮ್ಮ ಕಕ್ಷೆಯಲ್ಲಿ ಚಲಿಸುತ್ತಿರುವ ಮಂಡಲ. ಹಲವು ಗ್ರಹಗಳು, ಉಪಗ್ರಹಗಳು, ಧೂಮಕೆತು, ಕ್ಷುದ್ರಗ್ರಹಗಳು ಸೂರ್ಯನನ್ನು ಸುತ್ತುತ್ತಿವೆ. ಅವುಗಳಲ್ಲಿ ಗ್ರಹಗಳು ೮. ಬುಧ ಗ್ರಹ ಅತಿ ಚಿಕ್ಕ ಹಾಗೂ ಸಣ್ಣ ಕಕ್ಷೆ ಹೊಂದಿರುವ ಗ್ರಹ ಗುರು ಗ್ರಹವು ಅತಿ ದೂಡ್ಡ ಗ್ರಹ.
ಸೌರವ್ಯೂಹ
ಸೂರ್ಯ ಮತ್ತು ಸೂರ್ಯನ ಸುತ್ತ ಕಕ್ಷೆಯಲ್ಲಿ ಪ್ರದಕ್ಷಿಸುತ್ತಿರುವ ಗ್ರಹ, ಉಪಗ್ರಹ, ಧೂಮಕೇತು, ಸಣ್ಣ ನಕ್ಷತ್ರಾಕೃತಿಯ ಗ್ರಹ ಅದೇ ಕ್ಷುದ್ರ ಗ್ರಹ (ಎಸ್ಟೆರೊಇಡ್)ಗಳ ಸಮೂಹವನ್ನು ಸೌರವ್ಯೂಹ ಅಥವಾ ಸೌರಮಂಡಲ ಎಂದು ಕರೆಯುತ್ತಾರೆ. ಭೂಮಿಯು ಸೌರವ್ಯೂಹದ ಮೂರನೇಯ ಗ್ರಹ.
ಆರಂಭಿಕ ಸೌರವ್ಯೂಹದಲ್ಲಿ
ಅವುಗಳು (ಬಿಸಿ ಭ್ರೂಣ-ತಾರೆ) ಹೆಚ್ಚಿನ ಕುದಿಯುವ ಬಿಂದುಗಳಿದ್ದುದರಿಂದ, ಕೇವಲ ಲೋಹಗಳು ಮತ್ತು ಸಿಲಿಕೇಟ್’ಗಳು ಸೂರ್ಯನ  ಹತ್ತಿರ ಬೆಚ್ಚಗಿನ ಒಳ ಸೌರವ್ಯೂಹದಲ್ಲಿ ಘನ ರೂಪದಲ್ಲಿ ಕಂಡುಬರುತ್ತವೆ, ಮತ್ತು  ಅಂತಿಮವಾಗಿ ಬುಧ, ಶುಕ್ರ, ಭೂಮಿ ಮತ್ತು ಮಂಗಳ ಕಲ್ಲಿನ ನೈಸರ್ಗಿಕ ಗ್ರಹಗಳನ್ನು ರೂಪಿಸಿದೆ. ಏಕೆಂದರೆ ಲೋಹದ ಅಂಶಗಳನ್ನು ಕೇವಲ ಸೌರ ಜ್ಯೋತಿರ್ಮೇಘವು ಸ್ವಲ್ಪವೇ ಭಾಗ ಒಳಗೊಂಡಿತ್ತು, ಘನರೂಪಿ ಗ್ರಹಗಳು ದೊಡ್ಡ ಗಾತ್ರದಲ್ಲಿ ಬೆಳೆಯಲು ಸಾಧ್ಯವಾಗಿಲ್ಲ. ಹಿಮ ರೇಖೆಗಿಂತ ಮೀರಿ ರೂಪುಗೊಂಡ ದೈತ್ಯ ಗ್ರಹಗಳು (ಗುರು, ಶನಿ, ಯುರೇನಸ್ ಮತ್ತು ನೆಪ್ಚೂನ್), ಮತ್ತಷ್ಟುದೂರ ಸರಿದವು. ಮಂಗಳ ಮತ್ತು ಗುರುಗ್ರಹಗಳ ಕಕ್ಷೆಯ ನಡುವಿನ ಬಿಂದುವು ಹಿಮದ ಸಂಯುಕ್ತಗಳು ಘನವಸ್ತುವಾಗಿ ಉಳಿಯಲು ಸಾಕಷ್ಟು ತಂಪಾದ ಸ್ಥಿತಿ ಇದೆ. ಈ ಗ್ರಹಗಳ ರೂಪುಗೊಂಡ ಮಂಜಿನ ಪ್ರಮಾಣ ಒಳಭಾಗದಲ್ಲಿರುವ ಗಟ್ಟಿಗ್ರಹಗಳಲ್ಲಿದ್ದ ಲೋಹಗಳು ಮತ್ತು ಸಿಲಿಕೇಟ್’ಗಳ ಪ್ರಮಾಣಕ್ಕಿಂತ ಬಹಳ ಹೆಚ್ಚಿಗೆ ಇತ್ತು. ಜಲಜನಕ ಮತ್ತು ಹೀಲಿಯಂ ಹಗುರವಾದ ಮತ್ತು ವಿಪುಲ ಅಂಶಗಳ ದೊಡ್ಡ ವಾಯುಮಂಡಲವನ್ನು ಹಿಡಿಯಲು ಬೃಹತ್ತಾಗಿ ಬೆಳೆಯಿತು. ಗ್ರಹಗಳು ಪಡೆಯದೆ ಉಳಿದ ಅವಶೇಷಗಳು ಕ್ಷುದ್ರಗ್ರಹ ಪಟ್ಟಿ ಕೈಪರ್ ಪಟ್ಟಿ, ಇಂತಹ ಮತ್ತು ಊರ್ಟ್'ಮೋಡ ಪ್ರದೇಶಗಳಲ್ಲಿ ಸಂಗ್ರಹಗೊಂಡವು.(‘ನೈಸ್’ರವರ ಮಾದರಿಯಲ್ಲಿ ಈ ಪ್ರದೇಶಗಳ ಸೃಷ್ಟಿ ಮತ್ತು ಹೊರ ಗ್ರಹಗಳು ವಿವಿಧ ಸ್ಥಾನಗಳಲ್ಲಿ ಹೇಗೆ ರೂಪುಗೊಂಡವು ಮತ್ತು ವಿವಿಧ ಗುರುತ್ವದವು ಪರಸ್ಪರ ವರ್ತಿಸಿದವು, ಈ ಮೂಲಕ ಅವುಗಳು ಪ್ರಸಕ್ತ ಕಕ್ಷೆಗಳಲ್ಲಿ ವಲಸೆಬರಲು ಸಾಧ್ಯವಾಯಿತು ಎಂಬ ವಿವರಣೆ ಇದೆ.)
ಸೂರ್ಯನ ಜನನ
ಹೀಗೆ ಘನೀಕರಿಸಿದ ೫೦ ದಶಲಕ್ಷ ವರ್ಷಗಳ ಒಳಗೆ, ಜಲಜನಕದ ಸಾಂದ್ರತೆಯು ಭ್ರೂಣ ಸೂರ್ಯನ (ಪ್ರೋಟೊಸ್ಟಾರ್) ಮಧ್ಯಭಾಗದಲ್ಲಿ ವೇಗೋತ್ಕರ್ಷದ ಸಮ್ಮಿಳನ ಆರಂಭಿಸಲು ಸಾಕಷ್ಟು ಒತ್ತಡ ಹೆಚ್ಚಿಸಿಕೊಂಡಿತು. ತಾಪಮಾನ, ಪ್ರತಿಕ್ರಿಯಾತ್ಮಕ ದರ, ಒತ್ತಡ, ಇವು ಸಾಂದ್ರತೆಯ ವೇಗಕ್ಕೆ ಸರಿಹೊಂದಿತು  ಇದರಿಂದ ದ್ರವಸ್ಥಿತಿ ಸಮತೋಲನ ಸಾಧಿಸುವ ತನಕ ಹೆಚ್ಚಾಗುತ್ತದೆ. ಉಷ್ಣ ಒತ್ತಡ ಗುರುತ್ವಾಕರ್ಷಣೆಗೆ ಸರಿಗಟ್ಟಿತು. ಈ ಹಂತದಲ್ಲಿ, ಸೂರ್ಯನು ಮುಖ್ಯ ಅನುಕ್ರಮ ತಾರೆಯಾದನು. ಮುಖ್ಯ ಅನುಕ್ರಮ ಹಂತ, ಆದಿಯಿಂದ ಹಿಡಿದು, ಕೊನೆಯ ಹಂತದವರೆಗೆ ಸೂರ್ಯನಿಗೆ  ೧೦ ಶತಕೋಟಿ ವರ್ಷಗಳ ಸಮಯ ಹಿಡಿದಿದೆ. ಮತ್ತೆ ಇದಕ್ಕೆ ಹೋಲಿಸಿದರೆ ಪೂರ್ವದ ಇತರ ಎಲ್ಲಾ ಹಂತಗಳಿಗೆ ಅಳಿದುಳಿದ ಅವನ ಜೀವನ ಸೇರಿ ಸುಮಾರು ಎರಡು ಶತಕೋಟಿ ವರ್ಷಗಳ ಅವಧಿ ಹಿಡಿದಿದೆ. ಸೂರ್ಯನಿಂದ ಹೊರಟ ಸೌರ ಮಾರುತವು ಹೆಲಿಯೋಸ್ಫಿಯರ್’ನ್ನು ಸೃಷ್ಟಿಸಿತು; ಮತ್ತು ಅಳಿದುಳಿದ ಅನಿಲ ಮತ್ತು ಧೂಳನ್ನು ಪ್ರೊಟೊಪ್ಲಾನಟರಿ ಡಿಸ್ಕ್’ನಿಂದ ಅಂತರತಾರಾ ಬಾಹ್ಯಾಕಾಶಕ್ಕೆ ತಳ್ಳುತ್ತದೆ. ಇಲ್ಲಿಗೆ ದೂರ ಗ್ರಹಗಳ ರಚನೆಯ ಪ್ರಕ್ರಿಯೆ ಕೊನೆಗೊಳ್ಳುತ್ತದೆ. ಸೂರ್ಯ ಈಗ ಪ್ರಮುಖಾನುಕ್ರಮ ಅನುಕ್ರಮ ಜೀವನದಲ್ಲಿ ವೃದ್ಧಿಸಿ ಪ್ರಕಾಶಮಾನವಾಗುತ್ತದೆ. ಆರಂಭಿಕ ಅದರ ಪ್ರಕಾಶ ಇಂದಿನದರ ೭೦% ಆಗಿತ್ತು.
ಭವಿಷ್ಯದಲ್ಲಿಸೂರ್ಯ
ಇಂದು ನಾವು ತಿಳಿದ ಸೌರವ್ಯೂಹವು ಸೂರ್ಯನ ಒಳಭಾಗದಲ್ಲಿರುವ ಜಲಜನಕವು ಸಂಪೂರ್ಣವಾಗಿ ಹೀಲಿಯಂ ಆಗಿ ಪರಿವರ್ತಿತವಾಗುವವರೆಗೆ ಉಳಿಯುತ್ತದೆ. ಅದು ಸುಮಾರು ೫ ಶತಕೋಟಿ (೫೦೦ ಕೋಟಿ) ವರ್ಷಗಳಲ್ಲಿ ಸಂಭವಿಸುತ್ತದೆ. ಸುಮಾರು ಈ ಸೂರ್ಯನ ಮುಖ್ಯ ಅನುಕ್ರಮ ಜೀವನದ ಕೊನೆಯ ಗುರುತಾಗಿದೆ. ಈ ಸಮಯದಲ್ಲಿ, ಸೂರ್ಯನ ತಿರುಳು ಕುಸಿಯುವುದು, ಮತ್ತು ಶಕ್ತಿ ಉತ್ಪಾದನೆ ಪ್ರಸ್ತುತಕ್ಕಿಂತ ಹೆಚ್ಚು ಹೆಚ್ಚಾಗಿರುವುದು. ಸೂರ್ಯನ ಹೊರ ಪದರವು ಪ್ರಸಕ್ತ ವ್ಯಾಸದ ಸುಮಾರು ೨೬೦ ರಷ್ಟು  ದೊಡ್ಡದಾಗಿ ವಿಸ್ತರಿಸುವುದು,  ಕೊನೆಯ ಹಂತ ಸೂರ್ಯನು 'ಕೆಂಪು ದೈತ್ಯ'(red giant) ಎಂಬ ರೂಪತಾಳುವನು.
ಒಳ ಸೌರವ್ಯೂಹದ ಸಮೀಪ ಗ್ರಹಗಳು
(ಮುಖ್ಯ ಲೇಖನ: ನೈಸರ್ಗಿಕ ಗ್ರಹಗಳು)
ಕ್ಷುದ್ರಗ್ರಹಗಳ ಪಟ್ಟಿ
ಮುಖ್ಯ ಲೇಖನ: ಕ್ಷುದ್ರಗ್ರಹಗಳ ಪಟ್ಟಿ
ಧೂಮಕೇತುಗಳು
ಮುಖ್ಯ ಲೇಖನ : ಧೂಮಕೇತು
ಉಲ್ಲೇಖ
ವರ್ಗ:ನಮ್ಮ ಸೌರಮಂಡಲ ವರ್ಗ:ಖಭೌತ ಶಾಸ್ತ್ರ ವರ್ಗ:ಖಗೋಳ ಶಾಸ್ತ್ರ ವರ್ಗ:ವಿಜ್ಞಾನ
ವಿಜಯ್ (ಚಲನಚಿತ್ರ)
ವರ್ಗ:ವರ್ಷ-೧೯೮೭ ಕನ್ನಡಚಿತ್ರಗಳು
ಫುಕುಷಿಮಾ
ಫುಕುಷಿಮಾ ಎಂಬುದು ಜಪಾನಿನ ಹೊನ್ಷು ದ್ವೀಪದ ತೋಹೊಕು ಪ್ರದೇಶದಲ್ಲಿರುವ ಒಂದು ಆಡಳಿತ ಪ್ರದೇಶ ಮತ್ತು ರಾಜಧಾನಿ ನಗರ. ಜಪಾನಿನ ರಾಜಧಾನಿಯಾದ ಟೋಕಿಯೋ ನಗರದಿಂದ ೨೫೦ ಕಿಲೋಮೀಟರ್ ಉತ್ತರಕ್ಕೆ ಮತ್ತು ಸೆಂಡಾಯ್ ನಗರದಿಂದ ಸುಮಾರು ೮೦ ಕಿಲೋಮೀಟರ್ ದಕ್ಷಿಣಕ್ಕಿದೆ.
೨೦೧೧ರ ಭೂಕಂಪ ಮತ್ತು ಸುನಾಮಿ
೨೦೧೧ರ ಮಾರ್ಚ್ ೧೧ರಂದು ಸಂಭವಿಸಿದ ಭೂಕಂಪ ಮತ್ತು ಅದರಿಂದ ಎದ್ದ ಸುನಾಮಿ ಅಲೆಗಳಿಂದ ಈ ನಗರದಲ್ಲಿ ಜನ ಜೀವನ ಅಸ್ತವ್ಯಸ್ತವಾಯಿತು. ಸುನಾಮಿಯಿಂದ ಹಾನಿಗೊಳಗಾದ ಪರಮಾಣು ಸ್ಥಾವರಗಳಿಂದ ಈ ನಗರವು ೬೩ ಕಿಲೋಮೀಟರ್ ದೂರದಲ್ಲಿದೆ.
ಆಪತ್ಭಾಂದವ
ವರ್ಗ:ವರ್ಷ-೧೯೮೭ ಕನ್ನಡಚಿತ್ರಗಳು
ಫುಕುಷಿಮಾ
ಬಾಹ್ಯ ಸಂಪರ್ಕಗಳು
ವರ್ಗ:ಜಪಾನ್
ಕೋಲಾರ (ಲೋಕ ಸಭೆ ಚುನಾವಣಾ ಕ್ಷೇತ್ರ)
ಕೋಲಾರ ಕರ್ನಾಟಕದ ಲೋಕ ಸಭೆ ಚುನಾವಣಾ ಕ್ಷೇತ್ರಗಳಲ್ಲಿ ಒಂದು.
ಸಂಸತ್ತಿನ ಸದಸ್ಯರು
ಮೈಸೂರು ರಾಜ್ಯ: ಕರ್ನಾಟಕ ರಾಜ್ಯ:
ಇದನ್ನೂ ನೋಡಿ
ವರ್ಗ:ಕರ್ನಾಟಕದ ಲೋಕ ಸಭೆ ಚುನಾವಣಾ ಕ್ಷೇತ್ರಗಳು
ದೈವಶಕ್ತಿ
ವರ್ಗ:ವರ್ಷ-೧೯೮೭ ಕನ್ನಡಚಿತ್ರಗಳು
ಲಸಿಕೆ
ಪಾಸ್ತರ್,ಲೂಯಿ- (1822-95):ಲಸಿಕೆಯ ಜನಕ
thumb|ಲೂಯಿ ಪಾಶ್ಚರ್
ಕೋವಿಡ್ -19: ರ ಲಸಿಕೆ ಶೋಧನೆಗೆ ಅವಸರ
ಎರಡನೇ ಹಂತದಲ್ಲಿ ರೋಗಿಗಳಿಗೂ ಲಸಿಕೆ ನೀಡಿ ವಿಸ್ತೃತ ಪರೀಕ್ಷೆ ನಡೆಸಲಾಗುತ್ತದೆ. ನೂರಾರು ರೋಗಿಗಳನ್ನು ಈ ಉದ್ದೇಶಕ್ಕಾಗಿ ಆಯ್ಕೆ ಮಾಡಿಕೊಳ್ಳಲಾಗುತ್ತದೆ. ಇದಕ್ಕೆ ಸಾಮಾನ್ಯ ಸಂದರ್ಭದಲ್ಲಾದರೆ 2–4 ವರ್ಷ ಬೇಕು. ಅಲ್ಲಿನ ಫಲಿತಾಂಶವನ್ನು ನೋಡಿಕೊಂಡು ಕ್ಷಮತೆ ಪರೀಕ್ಷಿಸುವುದು ಕೊನೆಯ ಹಂತ. ಈ ಸಂದರ್ಭದಲ್ಲಿ ಸಾವಿರಾರು ಜನರ ಮೇಲೆ ಪ್ರಯೋಗ ಮಾಡಲಾಗುತ್ತದೆ.
ಉಲ್ಲೇಖ
ವರ್ಗ: ಕೊರೋನಾವೈರಸ್ ಲೇಖನಗಳು ವರ್ಗ:ಲಸಿಕೆ
ಸೂರ್ಯಧಾತು (ಹೀಲಿಯಂ)
ಇತಿಹಾಸ
ಹೀಲಿಯಂ, ವಿಶ್ವದಲ್ಲಿ ಎರಡನೇ ಹೇರಳವಾಗಿರುವ ಅಂಶ .ಇದು ಭೂಮಿಯ ಮೇಲೆ ಕಂಡುಹಿಡಿಯುವ ಮೊದಲು ಸೂರ್ಯನ ಮೇಲೆ ಕಂಡುಹಿಡಿಯಲಾಯಿತು. ಪೈರೆ ಜೂಲ್ಸ್-ಸೀಜರ್ ಜಾನ್ಸೆನ್, ಫ್ರೆಂಚ್ ಖಗೋಳಶಾಸ್ತ್ರಜ್ಞ ಒಮ್ಮೆ ಸಂಪೂರ್ಣ ಸೂರ್ಯಗ್ರಹಣದ ಕುರಿತು ಓದುತ್ತಿದ್ದಾಗ ಸೂರ್ಯನ ರೋಹಿತದಲ್ಲಿರುವ ಒಂದು ಹಳದಿ ಗೆರೆಯನ್ನು ಗಮನಕ್ಕೆ 1868ರಲ್ಲಿ ಅರಿತುಕೊಂಡ. ಸರ್ ನಾರ್ಮನ್ ಲೊಕಿಯರ್ ಒಬ್ಬ ಇಂಗ್ಲೀಷ್ ಖಗೋಲಸಶಾಸ್ತೃಜ್ನ, ಈ ಗೆರೆ 587,49 ನ್ಯಾನೋ ತರಂಗಾಂತರವನ್ನು  ತಿಳಿದಿದ್ದ ಸಮಯದಲ್ಲಿ  ಯಾವುದೇ ಅಂಶ ಉತ್ಪಾದಿಸಬಹುದು ಎಂದು ಕ೦ಡುಹಿಡಿದ. ಸೂರ್ಯನ ಮೇಲರುವ ಹೊಸ ಅಂಶ ಈ ನಿಗೂಢ ಹಳದಿ ಹೊರಸೂಸುವಿಕೆಯೇ ಜವಾಬ್ದಾರಿ ಎಂದು ಊಹಿಸಲಾಗಿತ್ತು. ಈ ಅಪರಿಚಿತ ಅಂಶವನ್ನು ಲಾಕ್ಯರ್ನ ಹೀಲಿಯಮ್ ಎಂದು ಹೆಸರಿಸಲಾಯಿತು.
ಭೂಮಿಯ ಮೇಲೆ ಹೀಲಿಯಂನ್ನು ಹುಡುಕಲು ಆರ೦ಭಸಿದವರು ೧೮೮೫ ರಲ್ಲಿ ಸ್ಕಾಟಿಷ್ ರಸಾಯನಶಾಸ್ತ್ರಜ್ಞ ಸರ್ ವಿಲಿಯಂ ರಾಮ್ಸೇ, ಅವರು ಒಂದು  ಪ್ರಯೋಗ ನಡೆಸಿ ಯುರೇನಿಯಂ  ಖನಿಜ ಹೊಂದಿರುವುದನ್ನು ಯುರೇನಿಯಂ ಕ್ಲೆವೆಟ್ ಎಂದು ಕರೆಯಲಾಗುತ್ತದೆ. ಅವರು ಕ್ಲೆವೆಟ್ ಖನಿಜ ಆಮ್ಲಗಳಾಗಿ ಒಡ್ಡಿಕೊಂಡು ಅನಿಲಗಳು ಉತ್ಪಾದಿಸಲ್ಪಟ್ಟವು ಎಂಬ ಮಾಹಿತಿ  ಸಂಗ್ರಹಿಸಿದರು ಇದು ಹೀಲಿಯಂ ಗುರುತಿಸಲು ಸಾಧ್ಯವಾಯಿತು. ನಂತರ ಈ ಅನಿಲಗಳ ಮಾದರಿ  ಇಬ್ಬರು ವಿಜ್ಞಾನಿಗಳು ಲಾಕ್ಯರ್ನ ಮತ್ತು ಸರ್ ವಿಲಿಯಂ ಕ್ರೂಕೆಸ್, ಕಳುಹಿಸಲಾಗಿದೆ ಅವರು  ಸರ್ ವಿಲಿಯಂ ರಾಮ್ಸೇ ಗೆ ಸಹಾಯ ಮಾಡಿದರು. ರಾಮ್ಸೆ ಅವರ ಅದೇ ಸಮಯದಲ್ಲಿ ನಿಲ್ಸ್ ಲಾ೦ಗ್ಗ್ನ್ಟ್ ಮತ್ತು ಥಿಯೋಡರ್ ಇವರು ಸ್ವತಂತ್ರವಾಗಿ ಕ್ಲೆವೆಟ್ ನಲ್ಲಿ ಹೀಲಿಯಂ ಇರುವುದಾಗಿ ಕ೦ಡುಹಿದಿದರು.
ವರ್ಗ:ಪರಮಾಣು ಭೌತಶಾಸ್ತ್ರ
ಡಿಡಿ ಬಾಂಗ್ಲಾ
'ಡಿಡಿ ಬಾಂಗ್ಲಾ'  (Bengali: ডিডি বাংলা) : ಬೆಂಗಾಲಿ ಭಾಷೆಯ ಸರ್ಕಾರಿ ಸ್ವಾಮ್ಯದ ಕಿರುತೆರೆ ವಾಹಿನಿಗಳ ಜಾಲ. ಡಿಡಿ ಬಾಂಗ್ಲಾ ಕಿರುತೆರೆ ವಾಹಿನಿ ಪ್ರಸಾರಣ ಕೇಂದ್ರ ಕಲ್ಕತ್ತಾದಲ್ಲಿದೆ.
ಹೊರಗಿನ ಕೊಂಡಿ
ডিডি বাংলা Durdarshan ദൂരദര്‍ശന്‍ దూరదర్శన్
ಗಂಗ (ರಾಜಮನೆತನ)
thumb|right|250px|ಗಂಗರ ಸಾಮ್ರಾಜ್ಯದ ವಿಸ್ತಾರ ಗಂಗರು ಸುಮಾರು ೪ನೇ ಶತಮಾನದಿಂದ ಸುಮಾರು ೧೦ನೇ ಶತಮಾನದವರೆಗೆ ದಕ್ಷಿಣ ಕರ್ನಾಟಕ ಮತ್ತು ತಮಿಳುನಾಡಿನ ಉತ್ತರಭಾಗಗಳನ್ನು ಆಳಿದ ಒಂದು ರಾಜಮನೆತನ. ಇವರ ಸಮಕಾಲೀನರಾದ ಚಾಲುಕ್ಯ, ರಾಷ್ಟ್ರಕೂಟರಷ್ಟು ಪ್ರಬಲರಲ್ಲದಿದ್ದರೂ ಅವರೊಂದಿಗೆ ಸಂಬಂಧಗಳನ್ನು ಬೆಳಸಿ ಸರಿಸಮಾನರಾಗಿ ಸ್ವತಂತ್ರರಾಗಿ ಆಳ್ವಿಕೆ ನಡೆಸಿದರು. ಗಂಗರ ರಾಜಧಾನಿ ಮೊದಲು ಕುವಲಾಳದಲ್ಲಿದ್ದಿತು (ಇಂದಿನ ಕೋಲಾರ). ೮ನೆಯ ಶತಮಾನದ ದೊರೆ ಶ್ರೀಪುರುಷ ತಲಕಾಡಿನಿಂದ ಆಳಲು ತೊಡಗಿದನು. ಇದಲ್ಲದೆ ಮಾನ್ಯಪುರದಲ್ಲಿ (ಇಂದಿನ ನೆಲಮಂಗಲ ತಾಲೂಕಿನ ಮಣ್ಣೆ) ರಾಜನಿವಾಸ ಏರ್ಪಟ್ಟಿತ್ತು. ನಂದಿಬೆಟ್ಟ ಗಂಗರಾಜ್ಯದಲ್ಲಿದ್ದ ಪ್ರಮುಖ ಗಿರಿದುರ್ಗ.ಕೋಲಾರ ಜಿಲ್ಲೆಯ ಶ್ರೀನಿವಾಸಪುರ ತಾಲ್ಲೂಕಿನ ಕೊಳತೂರು ಗ್ರಾಮದ ಶ್ರೀ ಸೋಮೇಶ್ವರಸ್ವಾಮಿ ದೇವಾಲಯ.
ಗಂಗ ರಾಜವಂಶದ ಸ್ಥೂಲ ಚರಿತ್ರೆ
ಗಂಗರು ಸ್ಥಳಿಯರಾಗಿದ್ದು ಕೋಲಾರ, ಬೆಂಗಳೂರು, ತುಮಕೂರು, ಮೈಸೂರು, ಚಾಮರಾಜನಗರ, ಮಂಡ್ಯ, ಹಾಸನ ಜಿಲ್ಲೆಗಳನ್ನು ಒಳಗೊಂಡಂತೆ ದಕ್ಷಿಣ ಕರ್ನಾಟಕದಲ್ಲಿ ಶಾತವಾಹನರ ನಂತರ ಅಧಿಕಾರಕ್ಕೆ ಬಂದರು. ಇವರ ಮೊದಲ ರಾಜಧಾನಿ ಕೋಲಾರ.ನಂತರ ತಲಕಾಡಿನಿಂದ ಆಳಿದರು. ಚನ್ನಪಟ್ಟಣ ಬಳಿಯ ಮಾಕುಂದ ಮತ್ತು ನೆಲಮಂಗಲ ಬಳಿಯ ಮಣ್ಣೆ ಇವರ ಉಪ ರಾಜಧಾನಿಗಳಾಗಿದ್ದವು.ಇವರು ಕ್ರಿ.ಶ.೩ನೇಶತಮಾನದಿಂದ ೧೦ ನೇ ಶತಮಾನದವರೆಗೆ ಸುಮಾರು ೮೦೦ ವರ್ಷಗಳ ಕಾಲ ಸುಧೀರ್ಘ ಆಳ್ವಿಕೆ ನಡೆಸಿದರು.ಇವರು ಜೈನಧರ್ಮಕ್ಕೆ ವಿಶೇಷ ಒತ್ತು ನೀಡಿದರು. ಗಂಗರಲ್ಲಿ ಪ್ರಸಿದ್ಧನಾದ ದೊರೆ ಶ್ರೀಪುರುಷನು ರಾಷ್ಟ್ರಕೂಟರ ವಿರುದ್ಧ ಸುಧೀರ್ಘ ಕಾಲ ಹೋರಾಟ ನಡೆಸಿದನು. ಶ್ರೀಪುರುಷನು ಕುಣಿಗಲ್ಲಿನ ದೊಡ್ಡಕೆರೆಯನ್ನು ನಿರ್ಮಿಸಿದನು. ರಾಚಮಲ್ಲನ ಮಂತ್ರಿಯಾದ ಚಾವುಂಡರಾಯನು ಶ್ರವಣಬೆಳಗೊಳದಲ್ಲಿ ಸು. ಕ್ರಿ.ಶ. ೯೮೦ರಲ್ಲಿ ಗೊಮ್ಮಟೇಶ್ವರನ ಏಕಶಿಲಾ ಮಹಾಮೂರ್ತಿಯನ್ನು ಕಡೆಸಿದನು. ಗಂಗ ಮನೆತನವು ಕ್ರಿ.ಶ.೧೦೦೪ರಲ್ಲಿ ಚೋಳರಿಂದ ಸೋತು ಕರ್ನಾಟಕದಲ್ಲಿ ಕೊನೆಗೊಂಡಿತು ಹಾಗು ಇವರ ಮುಂದಿನ ಪೀಳಿಗೆಯು ಮುಂದೆ ಓಡಿಶದಲ್ಲಿ ನೆಲೆಯೂರಿ ಅಲ್ಲಿ ಸಾಮ್ರಾಜ್ಯ ಸ್ತಾಪಿಸಲು ಯಶಸ್ವಿಯಾಯಿತು ಅದನ್ನೇ ಪೂರ್ವದ ಗಂಗರು ಎಂದು ಇತಿಹಾಸಕಾರರು ಕರೆದರು. ಇವರ ವಂಶಸ್ತರಾದ ಪೂರ್ವದ ಗಂಗರು ವಿಶ್ವ ಪ್ರಸಿದ್ದ ಕೊನಾರ್ಕ್ ಸೂರ್ಯ ಮಂದಿರ ಹಾಗು ಪೂರಿ ಜಗನ್ನಾಥ ಮಂದಿರವನ್ನು ಓಡಿಶದಲ್ಲಿ ಕಟ್ಟಿದರು.
ಪ್ರಸಿದ್ಧ ರಾಜರುಗಳು
೧.ದಡಿಗ or ಕೊಂಗುಣೀವರ್ಮ, (ಕ್ರಿ.ಶ. ೩೨೫-೩೫೦)-ಇವನು ಗಂಗ ವಂಶದ ಸ್ಥಾಪಕ: ಇವನ ಬಿರುದುಗಳು-'ಧರ್ಮಮಹಾರಾಜ','ಪದ್ಮನಾಭವಸುತ' ಹಾಗೂ ಬೃಹತ್ ಬಾಣರನ್ನು ಸೋಲಿಸಿ 'ಬೃಹತ್ ಬಾಣವಂಶವನದವನಾಲ' ಎಂಬ ಬಿರುದುಗಳನ್ನು ಪಡೆದಿದ್ದನು. ೨. ಮಾಧವ, (ಕ್ರಿ.ಶ. ೩೫೦-೩೭೫) ೩. ಆರ್ಯವರ್ಮ, (ಕ್ರಿ.ಶ. ೩೭೫-೪೦೦) ೪. ಮಾಧವ-೩, (ಕ್ರಿ.ಶ. ೪೪೦-೪೬೯) ೫. ಅವಿನೀತ, (ಕ್ರಿ.ಶ. ೪೬೯-೫೨೯) ೬. ದುರ್ವಿನೀತ, (ಕ್ರಿ.ಶ. ೫೨೯-೫೭೯) ೭. ಶ್ರೀವಿಕ್ರಮ, (ಕ್ರಿ.ಶ. ೬೨೯-೬೫೪) ೮. ಭೂವಿಕ್ರಮ, (ಕ್ರಿ.ಶ. ೬೫೪-೬೭೯) ೯. ಶಿವಮಾರ-೧, (ಕ್ರಿ.ಶ. ೬೭೯-೭೨೫) ೧೦. ಶ್ರೀಪುರುಷ, (ಕ್ರಿ.ಶ. ೭೨೫-೭೮೮) ೧೧. ಸೈಗೊಟ್ಟ ಶಿವಮಾರ, (ಕ್ರಿ.ಶ. ೭೮೮-೮೧೬) ೧೨. ರಾಚಮಲ್ಲ, (ಕ್ರಿ.ಶ. ೮೧೬-೮೪೩) ೧೩. ನೀತಿಮಾರ್ಗ ಎರೆಗಂಗ (ಕ್ರಿ.ಶ. ೮೪೩-೮೭೦) ೧೪. ರಾಚಮಲ್ಲ-೨, (ಕ್ರಿ.ಶ. ೮೭೦-೯೧೯) ೧೫. ಎರೆಗಂಗ ೧೬. ಬೂತುಗ-೨, ಕ್ರಿ.ಶ. ೯೩೬-೯೬೧) ೧೭. ಮಾರಸಿಂಹ-೨, (ಕ್ರಿ.ಶ. ೯೬೩-೯೭೪) ೧೮. ರಾಚಮಲ್ಲ-೩, (ಕ್ರಿ.ಶ. ೯೭೪-೯೯೯) ೧೯. ರಾಚಮಲ್ಲ-೪,
ಶಿರೋಲೇಖ
ಗೊಮ್ಮಟೇಶ್ವರ ಇರುವುದು - ಹಾಸನ ಜಿಲ್ಲೆಯಲ್ಲಿ ಶ್ರವಣಬೆಳಗೋಳದ ಪ್ರಾಚೀನ ಹೆಸರು - ಕಾಥವಪುರಿ ಗಂಗರ ಮೊದಲ ರಾಜಧಾನಿ - ಕುವಲಾಲ ಗಂಗರ ಎರಡನೇ ರಾಜಧಾನಿ - ತಲಕಾಡು ಗಂಗರ ಮೂರನೇ ರಾಜಧಾನಿ - ಮಾಕುಂದ ಗಂಗರ ಕಾಲದ ಗಣ್ಯ ಕೇಂದ್ರ - ನಂದಿ ದುರ್ಗ ಅಥವಾ ನಂದಿ ಬೆಟ್ಟ ದಡಿಗನಿಗೆ ಇರುವ ಇನ್ನೋಂದು ಹೆಸರು - ಕೊಂಗುಣಿವರ್ಮ ಗೊಮ್ಮಟೇಶ್ವರನ ವಿಗ್ರಹ ನಿರ್ಮಾಣವಾದ ವರ್ಷ - ಕ್ರಿ.ಶ. 982 ಗಂಗರ ಕಾಲದ ಗ್ರಾಮದ ಮುಖ್ಯಸ್ಥ - ಪ್ರಭುಗಾವುಂಡ ಗಂಗರ ಕಾಲದಲ್ಲಿದ್ದ ಹಿರಿಯ ರೈತರ ಸಮಿತಿ - ಪ್ರಜೆಗಾಮುಂಡ ಗಂಗರ ಕಾಲದಲ್ಲಿದ ಕುಟುಂಬ ಪ್ರಮುಖರ ಕೂಟ - ಮಹಾಜನ ಗಂಗರ ಕಾಲದಲ್ಲಿದ ದೊಡ್ಡ ನೆಯ್ಗೆಯ ಕೇಂದ್ರ - ವಿಜಯ ಪುರ ಗಂಗರ ಕಾಲದ ಶಿಕ್ಷಣ ಕೇಂದ್ರಗಳು - ಮಠಗಳು, ಅಗ್ರಹಾರ , ಹಾಗೂ ಬ್ರಹ್ಮಪುರಿ ಬ್ರಹ್ಮಪುರಿ ಎಂದರೆ - ಒಂದು ಪೇಟೆಯಲ್ಲಿನ ಬ್ರಾಹ್ಮಣರ ಬೀದಿ ಗಂಗರ ಕಾಲದ ಪ್ರಸಿದ್ದ ವಿದ್ಯಾಕೇಂದ್ರ - ಶ್ರವಮಬೆಳಗೋಳ ಜೈನ ಮಠ ಬಾಣನ “ ಕಾದಂಬರಿ ” ಕೃತಿಯನ್ನು ಕನ್ನಡಕ್ಕೆ ಅನುವಾದಿಸಿದವರು - ನಾಗವರ್ಮ ಗಂಗರ ಕಾಲದಲ್ಲಿ ಭತ್ತ ಕುಟ್ಟುವಾಗ ಹೇಳುವ ಗೀತೆಗಳನ್ನು ಒಳಗೊಂಡ ಕೃತಿ - ಗಜಾಷ್ಟಕ ಗಂಗರ ಕಾಲದ ಪಂಚಕೂಟ ಬಸದಿ ಇರುವ ಸ್ಥಳ - ಕದಂಬ ಹಳ್ಳಿ ಬೆಂಗಳೂರಿನ ಮ್ಯೂಸಿಯಂ ನಲ್ಲಿರುವ ಗಂಗರ ಕಾಲದ ವೀರಗಲ್ಲಿನ ಹೆಸರು - ಬೇಗೂರು ವೀರಗಲ್ಲು
ಅವನೀತ
(500-528)
ಶ್ರೀಪುರಷ
(725-788)
ಕಲೆ ಮತ್ತು ವಾಸ್ತುಶಿಲ್ಪಕ್ಕೆ ಗಂಗರ ಕೊಡುಗೆ
ಇ
ಉಲ್ಲೇಖ
ವರ್ಗ:ಕರ್ನಾಟಕದ ರಾಜಮನೆತನಗಳು ವರ್ಗ:ಭಾರತದ ಇತಿಹಾಸ ವರ್ಗ:ಕರ್ನಾಟಕದ ಇತಿಹಾಸ
ನಕ್ಷತ್ರ ಸಮೂಹ
ನಕ್ಷತ್ರಗಳ ಹುಟ್ಟು,ವಿಕಾಸ ಮತ್ತು ಅವಸಾನದ ಅವಧಿಗಳು ಅತಿ ಧೀರ್ಘ.ಹೀಗಾಗಿ ಈ ಕ್ರಯೆಗಳನ್ನು ನಮ್ಮ ಜಿವಿತಾವಧಿಯಲ್ಲಿ ಗಮನಿಸಿ ನಮ್ಮ ಸಿದ್ಧಾಂತಗಳ ತಪ್ಪು ಒಪ್ಪುಗಳನ್ನು ಪರಿಶೀಲಿಸುವುದಂತೂ ಆಗದ ಮಾತು.ವೈಜ್ಷಾನಿಕ ಪ್ರಗತಿ,ದೂರದರ್ಶಕಗಳ ಆಗಮನ ಎಲ್ಲವನ್ನೂ ಬಳಸಿಕೊಂಡರೂ ಕಳೆದ ೨-೩ ಶತಮಾನಗಳಲ್ಲಿ ಒಂದೇ ಒಂದು ಸೂಪರ್ ನೋವಾ ಸಹ ವೀಕ್ಷಣೆಗೆ ದೊರಕಿಲ್ಲವಂದಾಗ ಈ ಅವಧಿ ಎಷ್ಟು ಅತ್ಯಲ್ಪ ಎಂದು ತಿಳಿಯುತ್ತದೆ. ೧೯೮೭ರಲ್ಲಿ ಸೂಪರ್ ನೋವಾ ಒಂದು ಸಿಡಿಯಿತು,ನಮ್ಮ ಗ್ಯಾಲಕ್ಸಿಯ ಸಪೀಪದ ಲಾರ್ಜ್ ಮ್ಯಾಜಲಾನಿಕ್ ಕ್ಲೌಡ್ ಎಂಬ ಗ್ಯಾಲಕ್ಸಿಯಲ್ಲಿ.ದೂರ ೧,೮೬,೦೦೦ ಬೆಳಕಿನ ವರ್ಷಗಳು. ಈ ಅವಕಾಶವನ್ನು ಎಲ್ಲಾ ಖಗೋಳಜ್ಞರೂ ಉಪಯೋಗಿಸಿಕೋಂಡರು.ಅದರ ಕೇಂದ್ರದ ದ್ರವ್ಯ ರಾಶಿ, ಸಿಡಿದು ಹೊರ ಚೆಲ್ಲಿದ ಭಾಗ,ಒಟ್ಟು ಶಕ್ತಿ ಎಲ್ಲವನ್ನೂ ಲೆಕ್ಕಹಾಕುವುದು ಸಾಧ್ಯವಾಯಿತು. ಈ ಭಗೆಯ ಸೈಧಾಂತಿಕ ಲೆಕ್ಕಾಚಾರಗಳನ್ನು ಪರಿಶೀಲಿಸಲು ಪಕೃತಿ ಕೆಲವು ವಿಸ್ಮಯಕರ ಪ್ರಯೋಗ ಶಾಲೆಗಳನ್ನೊದಗಿಸಿದೆ.ಅದೇ ನಕ್ಷತ್ರ ಸಮೂಹಗಳು. ಇವುಗಳಲ್ಲಿ ಎರಡು ವಿಧ-ಮುಕ್ತ ಅಥವಾ ತೆರೆದ ಹಾಗೂ ಗೋಳಾಕಾರದ ಗುಚ್ಚಹಳು.ನಕ್ಷತ್ರಗಳ ಹರಡುವಿಕೆಯ ಆಧಾರದ ಮೇಲೆ ಹೀಗೆ ವರ್ಗೀಕರಿಸಲಾಗಿದೆ.ಇವುಗಳಲ್ಲಿ ಅನೇಕವನ್ನು (ಶುಭ್ರ ಆಕಾಶದಲ್ಲಿ ಬರಿಗಣ್ಣಿನಂದ),ದುರ್ಬೀನು,ದೂರದರ್ಶಕಗಳಿಂದ ನೋಡಬಹುದು. ನಮ್ಮ ಗ್ಯಾಲಕ್ಸಿಗೆ ಸೇರಿದ ಈ ಗುಚ್ಚಗಳ ಒಂದೊಂದು ನಕ್ಷತ್ರದ ಕಾಂತಿಮಾನ ಹಾಗು ವರ್ಣಸೂಚಕವನ್ನು ಅಳತೆ ಮಾಡಿ ಅವುಗಳ ಎಚ್ ಆರ್ ನಕ್ಷೆ ತಯಾರಿಸಬಹುದು. ಇದರಂದ ಕೆಲವು ಗುಚ್ಚೆಗಳಲ್ಲಿ ನೀಲಿ ನಕ್ಷತ್ರಗಳ ಕೊರತೆ ಇರುವುದು ಕಂಡು ಬರುತ್ತದೆ.ಕೆಲವು ಗಚ್ಚಗಳಲ್ಲಿ ನೀಲಿ ನಕ್ಷತ್ರಗಳ ಬದಲಾಗಿ ಕೆಂಪು ದೈತ್ಯಗಳಿರುವುದು ಕಂಡು ಬರುತ್ತದೆ.ಹೀಗೆ ಇವುಗಳ ವೈವಿಧ್ಯದಿಂದ, ಇವುಗಳ ದೂರ, ವಯಸ್ಸು ಮಾತ್ರವಲ್ಲದೆ,ಗ್ಯಲಕ್ಸಿಯಲ್ಲಿ ಇವು ಹರಡಿರುವ ವಿನ್ಯಸವನ್ನು ಗುರುತಿಸಬಹುದು.ಈ ಬಗೆಯ ಅಧ್ಯಯನದಿಂದ ಶಾಪ್ಲೆ ಎಂಬ ವಿಜ್ಞಾನಿಗೆ ನಮ್ಮ ಸೌರಮಂಡಲವು ಆಕಾಶಗಂಗೆಯ ಕೇಂದ್ರದಲ್ಲಿಲ್ಲ ಎಂಬ ಅಂಶವನ್ನು ತಿಳಿಯುವುದು ಸಾಧ್ಯವಾಯಿತು.ಉದಾಹರಣೆಗೆ ಗ್ಯಲಕ್ಸಿಯ ತೋಳುಗಳಲ್ಲಿ (ಮುಕ್ತ) ಗುಚ್ಚಗಳೇ ಸೇರಿವೆ.ಅವುಗಳಲ್ಲಿ ಕೆಲವು ಕೇವಲ ಮಿಲಿಯನ್ ವರ್ಷಗಳಷ್ಟು ಎಳೆಯವು.ಹೀಗೆ ಗ್ಯಾಲಕ್ಸಿಯ ರಚನೆಯನ್ನು ತಿಳಯುವುದೂ ಇವುಗಳಿಂದ ಸಾಧ್ಯವಾಯಿತು.
ವರ್ಗ:ಅಂತರಿಕ್ಷ ವಿಜ್ಞಾನ
ಅಂತಿಮಘಟ್ಟ
"
ವರ್ಗ:ವರ್ಷ-೧೯೮೭ ಕನ್ನಡಚಿತ್ರಗಳು
ವಸಂತ ಶೆಟ್ಟಿ ಬೆಳ್ಳಾರೆ.
ಕನ್ನಡ ಮತ್ತು ತುಳು ಭಾಷಾ ಸಂಘಟಕ, ಸಾಹಿತಿ ಹಾಗೂ ಪ್ರಕಾಶಕರು.
ಹುಟ್ಟು
ದಕ್ಷಿಣ ಕನ್ನಡ ಜಿಲ್ಲೆಯ ಸುಳ್ಯ ತಾಲೂಕಿನ ಶ್ರೀ ಡಿ. ಜತ್ತಪ್ಪ ಶೆಟ್ಟಿ ಅವರ ಪುತ್ರರಾದ ಶ್ರೀ ವಸಂತ ಶೆಟ್ಟಿ ಬೆಳ್ಳಾರೆ (ಜನನ ೧೯೬೨) ಅವರುಕಳಂಜದ ತಂಟೆಪ್ಪಾಡಿಯವರು. ೧೯೮೨ ರಿಂದ ದೆಹಲಿಯಲ್ಲಿ ನೆಲೆಸಿರುವ ಅವರು ಕನ್ನಡ ಮತ್ತು ತುಳು ಭಾಷಾ ಸಂಘಟಕ, ಸಾಹಿತಿ ಹಾಗೂ ಪ್ರಕಾಶಕರಾಗಿದ್ದಾರೆ. ಹೊರನಾಡಿನಲ್ಲಿ ಅದರಲ್ಲೂ ರಾಷ್ಟ್ರ ರಾಜಧಾನಿಯಾದ ದೆಹಲಿಯಲ್ಲಿ ನಿರಂತರ ಕನ್ನಡ ಚಟುವಟಿಕೆಗಳನ್ನು ನಡೆಸುತ್ತಾ, ಕನ್ನಡದ ಉಳಿವು ಮತ್ತು ಬೆಳವಣಿಗೆಗೆ ಅಪೂರ್ವವಾದ ಕೊಡುಗೆ ನೀಡಿದ್ದಾರೆ.
ಉದ್ಯೋಗ
ಸೆಂಚುರಿಕ್ರೇನ್‍ಇಂಜಿನಿಯರ್ಸ್ ಪ್ರೈವೇಟ್ ಲಿ.ಫರಿದಾಬಾದ್‍ಇದರಲ್ಲಿಅಸಿಸ್ಟೆಂಟ್ ವೈಸ್‍ಪ್ರೆಸಿಡೆಂಟ್ ಆಗಿ ೧೬ ವರ್ಷಗಳಿಂದ ಸೇವೆ ಸಲ್ಲಿಸುತ್ತಿರುವ ಶ್ರೀ ವಸಂತ ಶೆಟ್ಟಿ ಬೆಳ್ಳಾರೆ ಅವರು ಈ ಹಿಂದೆರೇವಾ ಇಂಡಸ್ಟ್ರೀಸ್ ಲಿ.ಫರಿದಾಬಾದ್‍ನಲ್ಲಿ ವಿವಿಧ ಹುದ್ದೆಗಳಲ್ಲಿ ೧೭ ವರ್ಷಗಳ ಅನುಭವ ಪಡೆದಿದ್ದಾರೆ.
ಪತ್ರಿಕೆಯಲ್ಲಿ ಕೆಲಸ
ದೆಹಲಿ ಕರ್ನಾಟಕ ಸಂಘದ ‘ಅಭಿಮತ’ ಪತ್ರಿಕೆಯ ಪ್ರಧಾನ ಸಂಪಾದಕನಾಗಿ (೨೦೦೯-೧೦)
ಉಲ್ಲೇಖ
ವರ್ಗ:ಬರಹಗಾರ ವರ್ಗ:ಲೇಖಕರು
೨೦೧೮ರ ಅಮೃತಸರ್ ರೈಲು ಅಪಘಾತ
2018 ರ ಅಕ್ಟೋಬರ್ 19 ರಂದು, ಭಾರತದ ಅಮೃತಸರ ಪೂರ್ವ ಹೊರವಲಯದಲ್ಲಿರುವ ಚೋರಾ ಬಜಾರ್ ಸಮೀಪ ದಸರಾ ಉತ್ಸವದ ಭಾಗವಾಗಿ ರಾಕ್ಷಸನ ದಹನವನ್ನು ಸುಡುವುದನ್ನು ವೀಕ್ಷಿಸುತ್ತಿರುವಾಗ ರೈಲು ಹಳಿ ಮೇಲಿ ನಿಂತ ಜನರ ಮೇಲೆ ರೈಲು ಹರಿದು 61 ಜನ ಸಾವನ್ನಪ್ಪಿದರು.
ಹಿನ್ನಲೆ
ವಿಜಯದಶಮಿ ಆಚರಣೆ ನಡೆಯುತ್ತಿದ್ದಾಗ, ರಾವಣನ ಪ್ರತಿಕೃತಿಯನ್ನು ದಹಿಸಲಾಗುತ್ತಿತ್ತು. ಈ ಸಂದರ್ಭದಲ್ಲಿ ನೂರಾರು ಜನರು ರೈಲ್ವೆ ಹಳಿ ಬಳಿಯಲ್ಲಿ ಮತ್ತು ಹಳಿಯ ಮೇಲೆ ನಿಂತುಕೊಂಡು ಅದನ್ನು ವೀಕ್ಷಿಸುತ್ತಿದ್ದರು. ಅದೇ ಸಮಯದಲ್ಲಿ ಜಲಂಧರ್‌ನಿಂದ ಅಮೃತಸರಕ್ಕೆ ತೆರಳುತ್ತಿದ್ದ ಡೀಸೆಲ್ ಬಹು ಘಟಕ (ಡಿಎಂಯು)  ರೈಲು ಆಗಮಿಸುತ್ತಿತ್ತು. ದಸರಾ ಸಂಭ್ರಮದಲ್ಲಿದ್ದ ಜನತೆ ರೈಲನ್ನು ಗಮನಿಸದೆ ಇರುವದರಿಂದ ಹಳಿ ಮೇಲೆ ಕುಳಿತಿದ್ದ ಮತ್ತು ನಿಂತಿದ್ದ ಜನರ ಮೇಲೆ ರೈಲು ಹರಿದು 61 ಜನ ಸಾವನ್ನಪ್ಪಿದ್ದರು ಮತ್ತು ಸುಮಾರು 200ಕ್ಕೂ ಹೆಚ್ಚು ಮಂದಿ ಗಾಯಗೊಂಡರು.
ಅಪಘಾತವು ಸಂಜೆ ಸುಮಾರು 6:45ರ ಸಮಯದಲ್ಲಿ ಸಂಭವಿಸಿತು. ರೈಲು ದುರಂತದ ಬೆನ್ನಲ್ಲೇ ಈ ಮಾರ್ಗದಲ್ಲಿ ರೈಲು ಸಂಚಾರ ಸ್ಥಗಿತಗೊಳಿಸಲಾಗಿತ್ತು. ಸ್ಥಳಕ್ಕೆ ತುರ್ತು ಕಾರ್ಯಾಚರಣೆ ಪಡೆ ಮತ್ತು ಪಂಜಾಬ್ ಪೊಲೀಸರು ಆಗಮಿಸಿ ಗಾಯಾಳುಗಳನ್ನು ಆಸ್ಪತ್ರೆಗೆ ದಾಖಲಿಸಿದರು.
ನವಜೋತ್ ಸಿಂಗ್ ಸಿಧು (ಸ್ಥಳೀಯ ಕಾಂಗ್ರೆಸ್ ರಾಜಕಾರಣಿ ಮತ್ತು ಪೂರ್ವ ಅಮೃತಸರದ ಶಾಸಕ) ಅವರ ಪತ್ನಿ ನವಜೋತ್ ಕೌರ್ ಸಿಧು ಅವರು ಸಮಾರಂಭದಲ್ಲಿ ಗೌರವಾರ್ಥ ಅತಿಥಿಯಾಗಿದ್ದರು. ಅಪಘಾತದ ತುಸು ಪೂರ್ವದಲ್ಲೇ ತಾನು ನಿರ್ಗಮಿಸಿದ್ದೆ ಹಾಗೂ ವಿಷಯ ತಿಳಿದಾಕ್ಷಣವೇ ಸ್ಥಳಕ್ಕೆ ಹಿಂದಿರುಗಿದ್ದೆ ಎಂದು ಹೇಳಿಕೆ ನೀಡಿದ್ದರು. ಇದು ವಾರ್ಷಿಕ ಆಚರಣೆಯಾಗಿದ್ದು, ರೈಲ್ವೇ ಅಧಿಕಾರಿಗಳಿಗೆ ಮುಂಚಿತವಾಗಿ ತಮ್ಮ ವೇಗವನ್ನು ನಿಯಂತ್ರಿಸುವ ಅವಶ್ಯಕತೆಯನ್ನು ತಿಳಿಸಲಾಗಿತ್ತು ಎಂದು ಸಿಧು ಹೇಳಿದರು.
ಕಾರಣ
ಕತ್ತಲೆಯಾಗುತ್ತಿರುವ ಸಂದರ್ಭದಲ್ಲಿ ರಾವಣನ ಪ್ರತಿಕೃತಿ ದಹಿಸಲಾಗುತ್ತಿತ್ತು. ಇದರಿಂದ ಜನರು ಆ ದೃಶ್ಯಗಳನ್ನು ವೀಕ್ಷಿಸುವಲ್ಲಿ ತಲ್ಲೀನರಾಗಿದ್ದರು. ಹೀಗಾಗಿ ರೈಲಿನ ಆಗಮನ ಅವರ ಗಮನಕ್ಕೆ ಬಂದಿಲ್ಲ. ಆದರೆ, ಪಟಾಕಿ ಗದ್ದಲದಲ್ಲಿ ರೈಲುಗಳ ಹಾರ್ನ್‌ ಜನರಿಗೆ ಕೇಳಿಸಿರಲಿಕ್ಕಿಲ್ಲ ಎಂದು ರೈಲ್ವೆ ಇಲಾಖೆ ಹೇಳಿದೆ.ಪ್ರೇಕ್ಷಕರ ಪ್ರೇಕ್ಷಕರ ಹತ್ತಿರ ಬಂದಾಗ ರೈಲು ತನ್ನ  ಊದುವಾದ್ಯ ಶಬ್ದ  ಮಾಡಿಲ್ಲ  ಎಂದು ಅನೇಕ ಸಾಕ್ಷಿಗಳು ಹೇಳುತ್ತಾರೆ. ಆದರೆ ವೀಡಿಯೊ ತುಣುಕಿನಲ್ಲಿ, ಅಪಘಾತಕ್ಕೆ ಸ್ವಲ್ಪ ಮುಂಚಿತವಾಗಿ ಹಾರ್ನ್ ಕೇಳಬಹುದು, ಆದರೆ ಕೆಲವು ವೀಕ್ಷಕರು ಸುಡುಮದ್ದುಗಳ ಶಬ್ದದ ಕಾರಣ ಕೊಂಬು ಕೇಳಲಿಲ್ಲ ಎಂದು ಕೆಲವರು ಹೇಳುತ್ತಾರೆ.
ರಾವಣ ದಹನ ಕಾರ್ಯಕ್ರಮದಲ್ಲಿ 700ಕ್ಕೂ ಹೆಚ್ಚು ಮಂದಿ ಭಾಗವಹಿಸಿದ್ದರು. ಜ್ವಾಲೆಯ ಬಿಸಿ ತಾಗುವ ಭೀತಿಯಿಂದ ಅಲ್ಲಿಯವರೆಗೂ ಪ್ರತಿಕೃತಿ ಹತ್ತಿರ ನಿಂತಿದ್ದವರೂ ದೂರದ ರೈಲ್ವೆ ಹಳಿಗಳತ್ತ ಬಂದು ನಿಂತಿದ್ದರು. ಅದೇ ವೇಳೆ ವೇಗವಾಗಿ ಬಂದ ಜಲಂಧರ್‌-ಅಮೃತ್‌ಸರ ರೈಲು ಜನರ ಮೇಲೆ ಹಾದು ಹೋಗಿದೆ. ಮತ್ತೊಂದು ಹಳಿಯ ಮೇಲೂ ರೈಲು ಆಗಮಿಸಿದ್ದರಿಂದ ತಪ್ಪಿಸಿಕೊಳ್ಳಲು ಅವಕಾಶವೇ ಇರಲಿಲ್ಲ. ಹೀಗಾಗಿ ಬಹಳಷ್ಟು ಮಂದಿ ಅಸಹಾಯಕರಾಗಿ ರೈಲಿನ ಚಕ್ರಗಳಿಗೆ ಸಿಲುಕಿದ್ದಾರೆ.ಪ್ರತಿವರ್ಷ ಆಚರಣೆಯನ್ನು ನಡೆಸಲಾಗಿದೆಯೆಂದು ರೈಲ್ವೆ ಅಧಿಕಾರಿಗಳು ತಮ್ಮ ವೇಗವನ್ನು ನಿಯಂತ್ರಿಸುವ ಅವಶ್ಯಕತೆಯನ್ನು ಮುಂಚಿತವಾಗಿ ಎಚ್ಚರಿಸಿದ್ದಾರೆಂದು ಅವರು ಹೇಳಿದರು.ರೈಲ್ವೆಯ ರಾಜ್ಯ ಸಚಿವ ಮನೋಜ್ ಸಿನ್ಹಾ ರೈಲ್ವೆ ಆಡಳಿತದಲ್ಲಿ ಈ ಘಟನೆಯ ಬಗ್ಗೆ ಮಾಹಿತಿ ಇಲ್ಲ ಎಂದು ಹೇಳಿದರು. ಹಿರಿಯ ಭಾರತೀಯ ರೈಲ್ವೆ ಅಧಿಕಾರಿ ಈ ಘಟನೆಯನ್ನು "ಅಕ್ರಮ ಅಪರಾಧ ಪ್ರಕರಣ" ಎಂದು ಹೇಳಿದ್ದು   ಚಾಲಕನು  ಹೋಗೆ ಇರುವದರಿಂದ ಹಳಿ  ಮೇಲೆ ಜನ ಇರುವದು ಕಾಣಿಲ್ಲ  ಎಂದು ವಿವರಿಸಿದ್ದಾರೆ.
ಪ್ರತಿಕ್ರಿಯೆ
ಪಂಜಾಬ್ ಮುಖ್ಯಮಂತ್ರಿ ಅಮರೀಂದರ್ ಸಿಂಗ್ ಪ್ರತಿ ಮರಣಿಸಿದ ಬಲಿಪಶುದ ಕುಟುಂಬಕ್ಕೆ 5 ಲಕ್ಷ ರೂಪಾಯಿ ($ 6,805 ಯುಎಸ್ಡಿ) ಪರಿಹಾರ ಮತ್ತು ಗಾಯಗೊಂಡವರಿಗೆ ಉಚಿತ ಚಿಕಿತ್ಸೆ ಘೋಷಿಸಿದ್ದಾರೆ.
ರೈಲ್ವೆಯ ಯಾವುದೇ ಪರಿಹಾರದ ಬಗ್ಗೆ ತಕ್ಷಣದ ತೀರ್ಮಾನವಿಲ್ಲ. ಮೃತಪಟ್ಟ ಪ್ರತಿ ಕುಟುಂಬದ ಕುಟುಂಬಕ್ಕೆ ಮತ್ತು ಗಾಯಗೊಂಡವರಿಗೆ ₹ 50000 ಗೆ ಕೇಂದ್ರ ಸರ್ಕಾರವು ₹ 2 ಲಕ್ಷ ($ 2,722 USD) ಪರಿಹಾರವನ್ನು ಘೋಷಿಸಿದೆ.
ಬಲಿಪಶುಗಳ ಗೌರವಾರ್ಥವಾಗಿ ಶೋಕಾಚರಣೆಯ ದಿನವನ್ನು ರಾಜ್ಯ ಘೋಷಿಸಿತು ಮತ್ತು ಅಪಘಾತ ಸಂಭವಿಸಿದ ಬಗ್ಗೆ ವಿಚಾರಣೆಯನ್ನು ಸಿಂಗ್ ಆದೇಶಿಸಿದನು.
ಸಂತಾಪ
ಪ್ರಧಾನಿ ಆಘಾತ: ಈ ಮಧ್ಯೆ, ಪ್ರಧಾನಿ ನರೇಂದ್ರ ಮೋದಿ ಮತ್ತು ಗೃಹ ಸಚಿವ ರಾಜನಾಥ್‌ ಸಿಂಗ್‌ ಅವರೂ ದುರಂತದ ಬಗ್ಗೆ ಆಘಾತ ವ್ಯಕ್ತಪಡಿಸಿದ್ದಾರೆ. ದಸರಾ ವೇಳೆ ನಡೆದ ಈ ದುರಂತ ಅತೀವ ದುಃಖ ತಂದಿದೆ ಎಂದಿದ್ದಾರೆ. ದಿಲ್ಲಿ ಸಿಎಂ ಅರವಿಂದ್‌ ಕೇಜ್ರಿವಾಲ್‌ ಸಹ ತೀವ್ರ ಸಂತಾಪ ವ್ಯಕ್ತಪಡಿಸಿದ್ದಾರೆ.
ಪರಿಹಾರ ಘೋಷಣೆ
ಘಟನೆ ಬಗ್ಗೆ ಆಘಾತ ವ್ಯಕ್ತಪಡಿಸಿರುವ ಪಂಜಾಬ್‌ ಮುಖ್ಯಮಂತ್ರಿ ಅಮರಿಂದರ್‌ ಸಿಂಗ್‌, ಮೃತರ ಕುಟುಂಬಗಳಿಗೆ ತಲಾ 5 ಲಕ್ಷ ರೂ. ಪರಿಹಾರ ಘೋಷಿಸಿದ್ದಾರೆ. ಗಾಯಾಳುಗಳಿಗೆ ಉಚಿತ ಚಿಕಿತ್ಸೆಯ ಭರವಸೆ ನೀಡಿದ್ದಾರೆ. ಎಲ್ಲಾ ಖಾಸಗಿ ಮತ್ತು ಸರಕಾರಿ ಆಸ್ಪತ್ರೆಗಳಲ್ಲಿ ಗಾಯಾಳುಗಳಿಗೆ ಚಿಕಿತ್ಸೆ ನೀಡಬೇಕು ಎಂದು ಆದೇಶಿಸಿದ್ದಾರೆ.
ತಾಯಿಯ ಆಸೆ
ವರ್ಗ:ವರ್ಷ-೧೯೮೮ ಕನ್ನಡಚಿತ್ರಗಳು
ನೀನಾ ನಾಯಕ್
'''ನೀನಾ ಪಿ. ನಾಯಕ್''' (ಜನನ ೨೪ ನವೆಂಬರ್ ೧೯೫೩) ದಕ್ಷಿಣ ಕನ್ನಡದ ಸಾಮಾಜಿಕ ಕಾರ್ಯಕರ್ತೆ ಮತ್ತು ಮಕ್ಕಳ ಹಕ್ಕುಗಳ ಕಾರ್ಯಕರ್ತೆ. ಮಕ್ಕಳ ಹಕ್ಕುಗಳ ಪ್ರಚಾರ ಮತ್ತು ರಕ್ಷಣೆಗಾಗಿ ಅವರು ತಮ್ಮ ಜೀವನವನ್ನು ಮುಡಿಪಾಗಿಟ್ಟಿದ್ದಾರೆ.
ಅವರು ೬ ಏಪ್ರಿಲ್ ೨೦೧೨ ರಂದು ಬೆಂಗಳೂರಿನಲ್ಲಿ ನಡೆದ ಟೆಡ್ಎಕ್ಸ್ ಕಾರ್ಯಕ್ರಮದಲ್ಲಿ ಆಡಳಿತದಲ್ಲಿ ಮಕ್ಕಳ ಪಾತ್ರದ ಕುರಿತು ಪ್ರಸ್ತುತಿಯನ್ನು ನೀಡಿದರು. ಅವರು ಹಲವಾರು ಲೇಖನಗಳು ಮತ್ತು ಪುಸ್ತಕಗಳನ್ನು ಬರೆದಿದ್ದಾರೆ. ನಾಯಕ್ ಅವರು ಕರ್ನಾಟಕ ರಾಜ್ಯ ಮಕ್ಕಳ ಹಕ್ಕುಗಳ ರಕ್ಷಣಾ ಆಯೋಗದ ಮಾಜಿ ಅಧ್ಯಕ್ಷರಾಗಿದ್ದರು. ಈ ಹಿಂದೆ, ಅವರು ಭಾರತೀಯ ಮಕ್ಕಳ ಕಲ್ಯಾಣ ಮಂಡಳಿಯ ಉಪಾಧ್ಯಕ್ಷರಾಗಿದ್ದರು ಮತ್ತು ಭಾರತದ ರಾಷ್ಟ್ರೀಯ ಯೋಜನಾ ಆಯೋಗದ ಮಕ್ಕಳ ವಿಭಾಗದ ಉಪ ಸಮಿತಿಯ ಸದಸ್ಯರಾಗಿದ್ದರು.
ವೃತ್ತಿ
ಕಳೆದ 30 ವರ್ಷಗಳಿಂದ ಮಕ್ಕಳ ಹಕ್ಕುಗಳ ಕಾರ್ಯಕರ್ತೆಯಾಗಿ ಅವರು ಹಲವಾರು ಜವಾಬ್ದಾರಿಯುತ ಸ್ಥಾನಗಳನ್ನು ಹೊಂದಿದ್ದಾರೆ
ರಾಜಕೀಯ
೧೦ ಮಾರ್ಚ್ ೨೦೧೪ ರಂದು ಅವರು ಬೆಂಗಳೂರು ದಕ್ಷಿಣ ಲೋಕಸಭಾ ಕ್ಷೇತ್ರದಲ್ಲಿ ಆಮ್ ಆದ್ಮಿ ಪಕ್ಷದ ಅಭ್ಯರ್ಥಿಯಾಗಿದ್ದರು. ಮತ್ತು ೨೧೪೦೩ ಮತಗಳನ್ನು ಪಡೆದು (ಒಟ್ಟು ಮತಗಳಲ್ಲಿ ೧.೯%) ಬಿಜೆಪಿಯ ಅನಂತ್ ಕುಮಾರ್ ವಿರುದ್ಧ ಸೋತರು.
ಉಲ್ಲೇಖಗಳು
ವರ್ಗ:ಸಮಾಜಸೇವಕರು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಡಿಡಿ ಭಾರತಿ
ಡಿಡಿ ಭಾರತಿ ಸರ್ಕಾರಿ ಸ್ವಾಮ್ಯದ ಕಿರುತೆರೆ ವಾಹಿನಿಗಳ ಜಾಲ. ಡಿಡಿ ಭಾರತಿ ಕಿರುತೆರೆ ವಾಹಿನಿ ಪ್ರಸಾರಣ ಕೇಂದ್ರ ದಿಲ್ಲಿಯಲ್ಲಿದೆ.
ಐಸ್-ಸ್ಕೇಟಿಂಗ್‌
ಐಸ್-ಸ್ಕೇಟಿಂಗ್‌ ಎಂದರೆ ಐಸ್-ಸ್ಕೇಟ್‌‌ಗಳನ್ನು ಬಳಸಿಕೊಂಡು ಮಂಜುಗಡ್ಡೆಯ ಮೇಲೆ ಜಾರುವುದು. ಇದನ್ನು ವಿರಾಮ ಕಾಲ ಕಳೆಯಲು, ಪ್ರಯಾಣಿಸಲು ಮತ್ತು ವಿವಿಧ ಕ್ರೀಡೆಗಳನ್ನೂ ಒಳಗೊಂಡಂತೆ ಹಲವಾರು ಕಾರಣಗಳಿಗಾಗಿ ಮಾಡಲಾಗುತ್ತದೆ. ಐಸ್-ಸ್ಕೇಟಿಂಗ್‌ ವಿಶೇಷವಾಗಿ ರಚಿಸಿದ ಒಳಾಂಗಣ ಮತ್ತು ಹೊರಾಂಗಣ ಟ್ರ್ಯಾಕ್‌ಗಳೆರಡರಲ್ಲೂ ಕಂಡುಬರುತ್ತದೆ. ಅಷ್ಟೇ ಅಲ್ಲದೆ ಇದು ನೈಸರ್ಗಿಕವಾಗಿ ಕಂಡುಬರುವ ಸರೋವರಗಳು ಮತ್ತು ನದಿಗಳಂತಹ ಹಿಮಗಡ್ಡೆಯಿಂದ ಆವೃತವಾದ ನೀರಿನ ಆಗರಗಳಲ್ಲೂ ಕಂಡುಬರುತ್ತದೆ.
ಇತಿಹಾಸ
ಆಕ್ಸ್‌ಫರ್ಡ್ ವಿಶ್ವವಿದ್ಯಾನಿಲಯದ ಫೆಡೆರಿಕೊ ಫಾರ್ಮೆಂಟಿ ಮಾಡಿದ ಅಧ್ಯಯನವೊಂದು ಆರಂಭಿಕ ಐಸ್-ಸ್ಕೇಟಿಂಗ್‌ ಸುಮಾರು 4000 ವರ್ಷಗಳ ಹಿಂದೆ ದಕ್ಷಿಣ ಫಿನ್‌ಲ್ಯಾಂಡ್‌ನಲ್ಲಿ ಕಂಡುಬಂದಿತ್ತೆಂದು ಸೂಚಿಸುತ್ತದೆ. ಆರಂಭದಲ್ಲಿ, ಸ್ಕೇಟ್‌ಗಳು ಹರಿತವಾಗಿ, ಚಪ್ಪಟೆಯಾಗಿದ್ದವು, ಅವುಗಳನ್ನು ಪಾದಕ್ಕೆ ಬಿಗಿದು ಕಟ್ಟಲಾಗುತ್ತಿತ್ತು. ಸ್ಕೇಟರ್‌ಗಳು ಮಂಜುಗಡ್ಡೆಯ ಮೇಲೆ ಸ್ಕೇಟ್ ಮಾಡುತ್ತಿರಲಿಲ್ಲ, ಬದಲಿಗೆ ಅದರ ಮೇಲೆ ನಿಧಾನಕ್ಕೆ ಜಾರುತ್ತಿದ್ದರು. ಹರಿತವಾದ ಅಂಚುಗಳುಳ್ಳ ಉಕ್ಕಿನ ಬ್ಲೇಡ್ಅನ್ನು ಬಳಸಲು ಆರಂಭಿಸಿದಾಗ ನಿಜವಾದ ಸ್ಕೇಟಿಂಗ್ ಚಾಲ್ತಿಗೆ ಬಂದಿತು. ಸ್ಕೇಟ್‌ಗಳು ಈಗ ಮಂಜುಗಡ್ಡೆಯ ಮೇಲೆ ಜಾರುವ ಬದಲಿಗೆ ಅದನ್ನು ಸೀಳಿಕೊಂಡು ಹೋಗುತ್ತವೆ. ಐಸ್-ಸ್ಕೇಟ್‌ಗಳಿಗೆ ಅಂಚುಗಳನ್ನು ಸೇರಿಸುವುದನ್ನು 13ನೇ ಅಥವಾ 14ನೇ ಶತಮಾನದಲ್ಲಿ ಡಚ್ಚರು ಕಂಡುಹಿಡಿದರು. ಈ ಐಸ್-ಸ್ಕೇಟ್‌‌ಗಳನ್ನು ಉಕ್ಕಿನಿಂದ ಮಾಡಲಾಗಿತ್ತು, ಚಲನೆಗೆ ನೆರವಾಗಲು ಅವುಗಳ ಕೆಳಗೆ ಹರಿತವಾದ ಅಂಚುಗಳಿದ್ದವು. ಆಧುನಿಕ ಐಸ್-ಸ್ಕೇಟ್‌‌ಗಳ ರಚನೆಯು ಈ ರಚನೆಯನ್ನೇ ಉಳಿಸಿಕೊಂಡು ಬಂದಿದೆ.
ನೆದರ್ಲೆಂಡ್ಸ್‌ನಲ್ಲಿ, ಓಲ್ಡ್ ಮಾಸ್ಟರ್‌ಗಳ ಅನೇಕ ಚಿತ್ರಗಳಲ್ಲಿ ತೋರಿಸಿದಂತೆ ಐಸ್-ಸ್ಕೇಟಿಂಗ್‌ಅನ್ನು ಎಲ್ಲಾ ವರ್ಗದ ಜನರಿಗೆ ಸೂಕ್ತವಾದುದೆಂದು ಪರಿಗಣಿಸಲಾಗುತ್ತಿತ್ತು. ಇಂಗ್ಲೆಂಡ್‌ನ ಜೇಮ್ಸ್ II ಗಡೀಪಾರು ಶಿಕ್ಷೆಗೆ ಒಳಗಾಗಿ ನೆದರ್ಲೆಂಡ್ಸ್‌ಗೆ ಬಂದರು ಮತ್ತು ಅಲ್ಲಿ ಆತ ಈ ಕ್ರೀಡೆಗೆ ಮರುಳಾದರು. ಆತ ಇಂಗ್ಲೆಂಡ್‌ಗೆ ಹಿಂದಿರುಗಿದ ನಂತರ, ಈ 'ಹೊಸ' ಕ್ರೀಡೆಯನ್ನು ಬ್ರಿಟಿಷ್ ಶ್ರೀಮಂತ ವರ್ಗದವರಿಗೆ ಪರಿಚಯಿಸಲಾಯಿತು ಮತ್ತು ಶೀಘ್ರದಲ್ಲಿ ಅದನ್ನು ಎಲ್ಲಾ ವರ್ಗದ ಜನರು ಆನಂದಿಸಲು ಆರಂಭಿಸಿದರು. ರಾಣಿ ವಿಕ್ಟೋರಿಯಾ ತನ್ನ ಭಾವಿ-ಪತಿ ರಾಜ ಆಲ್ಬರ್ಟ್ ಹಲವಾರು ಐಸ್-ಸ್ಕೇಟಿಂಗ್‌ ಪ್ರಯಾಣಗಳನ್ನು ಮಾಡಿದ್ದಾರೆಂದು ತಿಳಿದುಕೊಂಡರು ಎಂದು ಹೇಳಲಾಗಿದೆ. ಅದೇ ರೀತಿ ಫೆನ್‌ಲ್ಯಾಂಡ್ ಕೃಷಿ-ಕಾರ್ಮಿಕರು ವೇಗವಾದ ಸ್ಕೇಟಿಂಗ್‌ನಲ್ಲಿ ಮಾಸ್ಟರ್‌ಗಳಾದರು. ಆದರೆ, ಇತರ ಸ್ಥಳಗಳಲ್ಲಿ ಐಸ್-ಸ್ಕೇಟಿಂಗ್‌ನಲ್ಲಿ ಭಾಗವಹಿಸುವುದು ಉನ್ನತ ವರ್ಗದವರಿಗೆ ಮಾತ್ರ ಸೀಮಿತವಾಗಿತ್ತು. ಪವಿತ್ರ ರೋಮನ್ ಸಾಮ್ರಾಜ್ಯದ ಚಕ್ರವರ್ತಿ ರುಡೋಲ್ಫ್ II ಐಸ್-ಸ್ಕೇಟಿಂಗ್‌ಅನ್ನು ತುಂಬಾ ಇಷ್ಟಪಡುತ್ತಿದ್ದರು, ಆತ ಈ ಕ್ರೀಡೆಯನ್ನು ಜನಪ್ರಿಯಗೊಳಿಸಲು ತನ್ನ ಆಸ್ಥಾನದಲ್ಲಿ ಒಂದು ದೊಡ್ಡ ಮಂಜುಗಡ್ಡೆ-ಉತ್ಸವವನ್ನು ನಡೆಸುತ್ತಿದ್ದರು. ಫ್ರಾನ್ಸಿನ ರಾಜ ಲೂಯಿಸ್ XVI ಆತನ ಆಳ್ವಿಕೆಯ ಸಂದರ್ಭದಲ್ಲಿ ಐಸ್-ಸ್ಕೇಟಿಂಗ್‌ಅನ್ನು ಪ್ಯಾರಿಸ್‌ಗೆ ತಂದರು. ಮ್ಯಾಡಮೆ ಡಿ ಪೋಂಪಡೋರ್, ನೆಪೋಲಿಯನ್ I, ನೆಪೋಲಿಯನ್ III ಮತ್ತು ಹೌಸ್ ಆಫ್ ಸ್ಟ್ವಾರ್ಟ್ ಮೊದಲಾದ ರಾಜಕುಟುಂಬ ಮತ್ತು ಉನ್ನತ ವರ್ಗಕ್ಕೆ ಸೇರಿದವರು ಐಸ್-ಸ್ಕೇಟಿಂಗ್‌ ಮತ್ತು ಐಸ್-ಹಾಕಿಯ ಅಭಿಮಾನಿಗಳಾಗಿದ್ದರು.
ಸ್ಕೇಟಿಂಗ್‌ನ ದೈಹಿಕ ಚಲನೆಗಳು
ಸ್ಕೇಟ್ ಶೋನ ಕೆಳಭಾಗದಲ್ಲಿರುವ ಲೋಹದ ಬ್ಲೇಡ್ ಮಂಜುಗಡ್ಡೆಯ ಮೇಲ್ಮೈಯಲ್ಲಿ ತುಂಬಾ ಕಡಿಮೆ ಘರ್ಷಣೆಯೊಂದಿಗೆ ಜಾರುವುದರಿಂದ ಐಸ್-ಸ್ಕೇಟಿಂಗ್‌ ಸಾಧ್ಯವಾಗುತ್ತದೆ. ಆದರೆ, ಬ್ಲೇಡ್ಅನ್ನು ಸ್ವಲ್ಪ ಓರೆಯಾಗಿಸಿ ಅದರ ಯಾವುದಾದರೊಂದು ಅಂಚನ್ನು ಮಂಜುಗಡ್ಡೆಯೊಳಗೆ ತೂರಿಸುವುದರಿಂದ ಸ್ಕೇಟರ್‌ಗಳಿಗೆ ಘರ್ಷಣೆಯನ್ನು ಹೆಚ್ಚಿಸಿ, ತಮಗೆ ಇಷ್ಟ ಬಂದಂತೆ ಚಲಿಸುವ ನಿಯಂತ್ರಣವನ್ನು ಪಡೆಯಲು ಸಾಧ್ಯವಾಗುತ್ತದೆ. ಇದಕ್ಕೆ ಹೆಚ್ಚುವರಿಯಾಗಿ, ತಮ್ಮ ದೇಹವನ್ನು ತ್ರಿಜ್ಯಾಕಾರವಾಗಿ ವಾಲಿಸಿ ಮತ್ತು ಮಂಡಿಗಳನ್ನು ಬಾಗಿಸಿ ವಕ್ರವಾದ ಹಾದಿಯಲ್ಲಿ ಚಲಿಸುವುದನ್ನು ಆರಿಸುವ ಮೂಲಕ ಸ್ಕೇಟರ್‌ಗಳು ನಿಯಂತ್ರಿಸಲು ಮತ್ತು ತಮ್ಮ ಚಲನೆಯ ವೇಗವನ್ನು ಹೆಚ್ಚಿಸಲು ಗುರುತ್ವಾಕರ್ಷಣೆಯನ್ನು ಬಳಸಿಕೊಳ್ಳಬಹದು. ಬಾಗಿದ ಹಾದಿಗೆ ವಿರುದ್ಧವಾಗಿ ಬ್ಲೇಡ್ಅನ್ನು ತಳ್ಳುವ ಮೂಲಕವೂ ಸಹ ಅವರು ತಮ್ಮ ವೇಗವನ್ನು ಹೆಚ್ಚಿಸಿಕೊಳ್ಳಬಹುದು. ವಾಲುವ ಮತ್ತು ತಳ್ಳುವ ಈ ಎರಡು ಕ್ರಿಯೆಗಳನ್ನು ಕೌಶಲದಿಂದ ಮಾಡುವುದರಿಂದ— 'ಎಳೆಯುವುದು' ಎಂದು ಕರೆಯುವ ಒಂದು ವಿಧಾನ— ಮಂಜುಗಡ್ಡೆಯ ಮೇಲೆ ಪ್ರಯತ್ನರಹಿತ ಮತ್ತು ಆಕರ್ಷಕವಾದ ವಕ್ರರೇಖೀಯ ಚಲನೆಯನ್ನು ಮಾಡುತ್ತಿರುವಂತೆ ಕಾಣುತ್ತದೆ. ಕಡಿಮೆ-ಘರ್ಷಣೆಯ ಮೇಲ್ಮೈ ಹೇಗೆ ಹುಟ್ಟುತ್ತದೆ ಎಂಬುದು ಸರಿಯಾಗಿ ತಿಳಿದಿಲ್ಲ, ಆದರೆ ಅದರ ಬಗ್ಗೆ ಹೆಚ್ಚಿನ ಮಾಹಿತಿಯಿದೆ. ಇದನ್ನು ಕೆಳಗೆ ವಿವರಿಸಲಾಗಿದೆ. ಮಂಜುಗಡ್ಡೆಯು −7 °C ನಲ್ಲಿ (19 °F) ಕನಿಷ್ಠ ಚಲನೆಯ ಘರ್ಷಣೆಯನ್ನು ಹೊಂದಿದೆ ಎಂದು ಪ್ರಯೋಗಗಳು ತೋರಿಸುತ್ತವೆ ಮತ್ತು ಹೆಚ್ಚಿನ ಒಳಾಂಗಣ ಸ್ಕೇಟಿಂಗ್ ನೀರ್ಗಲ್ಲ ಹರವುಗಳು ಅವುಗಳ ವ್ಯವಸ್ಥೆಯನ್ನು ಅಷ್ಟೇ ತಾಪಮಾನಕ್ಕೆ ಸರಿಹೊಂದಿಸುತ್ತವೆ. ವಿಶೇಷವಾಗಿ ಕಡಿಮೆ ತಾಪಮಾನದಲ್ಲಿ ನಿಜವಾಗಿ ಕಂಡುಬರುವ ಕಡಿಮೆ ಪ್ರಮಾಣದ ಘರ್ಷಣೆಯ ಬಗ್ಗೆ ವಿವರಿಸಲು ಭೌತವಿಜ್ಞಾನಿಗಳಿಗೆ ಕಷ್ಟವಾಗುತ್ತದೆ. ಸುಮಾರು −20 °C (−4 °F)ಗಿಂತ ಮೇಲಿನ ತಾಪಮಾನದಲ್ಲಿ ಮಂಜುಗಡ್ಡೆಯ ಮೇಲ್ಮೈಯಲ್ಲಿ, ನೀರಿನ ತೆಳ್ಳಗಿನ ಪದರವಿರುತ್ತದೆ, ಈ ಪೊರೆಯ ದಪ್ಪವು ಕೆಲವು ಅಣುಗಳಿಂದ ಹಿಡಿದು ಸಾವಿರಾರು ಅಣುಗಳವರೆಗೆ ವ್ಯತ್ಯಾಸಗೊಳ್ಳುತ್ತದೆ. ಏಕೆಂದರೆ ಹರಳಿನಂಥ ರಚನೆಯ ಒರಟಾದ ಕೊನೆಯು ಯಾಂತ್ರಿಕ ಕೆಲಸವನ್ನು ಮಾಡಲು ಲಭ್ಯವಿಲ್ಲದ ಶಕ್ತಿಗೆ ಅನುಕೂಲಕರವಾದ ಸಾಧ್ಯತೆಯಲ್ಲ. ಈ ನೀರಿದ ಪದರದ ದಪ್ಪವು ಹೆಚ್ಚುಕಡಿಮೆ ಸಂಪೂರ್ಣವಾಗಿ ಮಂಜುಗಡ್ಡೆಯ ಮೇಲ್ಮೈ ತಾಪಮಾನವನ್ನು ಆಧರಿಸಿರುತ್ತದೆ, ಅಧಿಕ ತಾಪಮಾನವು ಈ ಪದರದ ದಪ್ಪವನ್ನು ಹೆಚ್ಚಿಸುತ್ತದೆ. ಆದರೆ, ನೈಸರ್ಗಿಕವಾಗಿ ಕಂಡುಬರುವ ನೀರಿನ ಪದರವಿರದ ತಾಪಮಾನ −20 °C ಗಿಂತ ತುಂಬಾ ಕಡಿಮೆ ತಾಪಗಳಲ್ಲಿ ಸ್ಕೇಟಿಂಗ್ ಸಾಧ್ಯವಾಗುತ್ತದೆ. ಐಸ್-ಸ್ಕೇಟ್‌‌ನ ಬ್ಲೇಡ್ ಮಂಜುಗಡ್ಡೆಯ ಮೇಲೆ ಸಾಗುವಾಗ, ಮಂಜುಗಡ್ಡೆಯು ಅದರ ಭೌತಿಕ ಸ್ಥಿತಿಯಲ್ಲಿ ಎರಡು ರೀತಿಯ ಬದಲಾವಣೆಗಳಿಗೆ ಹಾಗೂ ಚಲನೆಯ ಘರ್ಷಣೆ ಮತ್ತು ಕರಗುವ ತಾಪದಿಂದಾಗಿ ಅದರ ತಾಪಮಾನದಲ್ಲಿ ಒಂದು ರೀತಿಯ ಬದಲಾವಣೆಗೆ ಒಳಗಾಗುತ್ತದೆ.
ಅಪಾಯಗಳು
ಐಸ್-ಸ್ಕೇಟಿಂಗ್‌ನ ಪ್ರಾಥಮಿಕ ಅಪಾಯವೆಂದರೆ ಮಂಜುಗಡ್ಡೆಯ ಮೇಲೆ ಬೀಳುವುದು. ಬೀಳುವ ಸಂಭವವು ಮಂಜುಗಡ್ಡೆಯ ಒರಟು, ಐಸ್-ಸ್ಕೇಟ್‌‌ನ ವಿನ್ಯಾಸ ಹಾಗೂ ಸ್ಕೇಟರ್‌ನ ಕೌಶಲ ಮತ್ತು ಅನುಭವವನ್ನು ಆಧರಿಸಿರುತ್ತದೆ. ಗಂಭೀರ ಗಾಯಗಳಾಗುವುದು ವಿರಳವಾಗಿದ್ದರೂ, ಅಸಂಖ್ಯಾತ ಸಣ್ಣ-ಟ್ರ್ಯಾಕ್ ಸ್ಕೇಟರ್‌ಗಳು ಬೋರ್ಡಿಂಗ್‌ಗೆ ಢಿಕ್ಕಿ ಹೊಡೆದು ಬಿದ್ದ ನಂತರ ಪಾರ್ಶ್ವವಾಯು ಹೊಡೆತಕ್ಕೆ ಒಳಗಾಗಿ ಶಕ್ತಿಹೀನರಾಗಿದ್ದಾರೆ. ಬೀಳುವುದರ ಮತ್ತೊಂದು ಅಪಾಯವೆಂದರೆ ಸ್ಕೇಟರ್‌ಗಳಿಗೆ ತಮ್ಮದೇ ಲೋಹದ ಬ್ಲೇಡ್‌ಗಳಿಂದ ಅಥವಾ ಇತರ ಸ್ಕೇಟರ್‌ಗಳ ಬ್ಲೇಡ್‌ಗಳಿಂದ ಗಂಭೀರವಾದ ಪೆಟ್ಟಾಗಬಹುದು. ಗಂಭೀರವಾಗಿ ತಲೆಗೆ ಪೆಟ್ಟು ಬೀಳದಂತೆ ತಡೆಯಲು ಹೆಲ್ಮೆಟ್ಅನ್ನು ಧರಿಸಿಲ್ಲದಿದ್ದರೆ ಬೀಳುವುದು ಮಾರಕವಾಗಿರುತ್ತದೆ. ಅಪಘಾತಗಳು ವಿರಳವಾಗಿರುತ್ತದೆ, ಆದರೆ ಸಣ್ಣಪುಟ್ಟ ಘರ್ಷಣೆಗಳು ಸಾಮಾನ್ಯವಾಗಿರುತ್ತದೆ.
ಎರಡನೇ ಮತ್ತು ಹೆಚ್ಚು ಗಂಭೀರವಾದ ಅಪಾಯವೆಂದರೆ ಹಿಮಗಡ್ಡೆಯಿಂದ ಆವೃತವಾದ ನೀರಿನ ಆಗರಗಳ ಮೇಲೆ ಹೊರಾಂಗಣ ಸ್ಕೇಟಿಂಗ್ ಮಾಡುವಾಗ ಮಂಜುಗಡ್ಡೆಯ ಮೂಲಕ ಅಡಿಯಲ್ಲಿರುವ ಹಿಮನೀರಿಗೆ ಬೀಳುವುದು. ಇದು ಗಂಭೀರ ಪೆಟ್ಟಿಗೆ ಕಾರಣವಾಗಬಹುದು ಅಥವಾ ಆಘಾತ, ಲಘೂಷ್ಣತೆ ಅಥವಾ ಮುಳುಗಿ ಉಸಿರುಕಟ್ಟುವುದರಿಂದ ಸಾವನ್ನಪ್ಪಬಹುದು. ಮಂಜುಗಡ್ಡೆಯು ನಿರಂತರವಾಗಿ ಒಡೆದುಹೋಗುವುದರಿಂದ, ಸ್ಕೇಟ್‌ಗಳ ಭಾರದಿಂದಾಗಿ ಮತ್ತು ಚಳಿಗಾಲದ ದಪ್ಪನೆಯ ಉಡುಪಿನಿಂದಾಗಿ ಸ್ಕೇಟರ್ ಕೆಳಕ್ಕೆ ಜಗ್ಗಲ್ಪಡುವುದರಿಂದ ಅಥವಾ ನೀರಿನಡಿಯಲ್ಲಿ ಸ್ಕೇಟರ್ ಕಕ್ಕಾಬಿಕ್ಕಿಯಾಗುವುದರಿಂದ ಸ್ಕೇಟರ್‌ಗಳಿಗೆ ನೀರಿನಿಂದ ಮೇಲೆ ಬರಲು ಕಷ್ಟವಾಗುತ್ತದೆ ಅಥವಾ ಅಸಾಧ್ಯವಾಗುತ್ತದೆ. ಸ್ಕೇಟರ್‌ಗಳು ಅವರು ಕೆಳಕ್ಕೆ ಬಿದ್ದ ರಂಧ್ರವನ್ನು ಗುರುತಿಸಲೂ ಅಸಮರ್ಥರಾಗಬಹುದು. ಇದರಿಂದಾಗಿ ಅವರು ಮುಳುಗಬಹುದು ಅಥವಾ ಅವರ ದೇಹದ ಉಷ್ಣತೆಯು ಸಾಮಾನ್ಯ ಮಟ್ಟಕ್ಕಿಂತ ಕಡಿಮೆಯಾಗಬಹುದು, ಆದರೆ ಶೀಘ್ರದಲ್ಲಿ ತಣ್ಣಗಾಗುವಿಕೆಯು ಕೆಲವರಿಗೆ ನೀರಿಗೆ ಬಿದ್ದ ನಂತರವೂ ಕೆಲವು ಗಂಟೆಗಳವರೆಗೆ ಜೀವಂತವಾಗಿಯೇ ಇರುವಂತಹ ಸ್ಥಿತಿಯನ್ನು ಉಂಟುಮಾಡಬಹುದು. ಸುರಕ್ಷತೆಗಾಗಿ, ಏಕಾಂಗಿಯಾಗಿ ಕತ್ತಲಲ್ಲಿ ಸ್ಕೇಟ್ ಮಾಡಬಾರದು ಹಾಗೂ ಸರೋವರ ಅಥವಾ ನದಿಯಲ್ಲಿ ಸ್ಕೇಟಿಂಗ್ ಮಾಡುವಾಗ ಪ್ರತಿಯೊಬ್ಬರೂ ನೈಲ್ಸ್ ಅಥವಾ ಐಸ್-ಕ್ಲಾಸ್ಅನ್ನು ಬಳಸಬೇಕೆಂಬ ನಿಯಮವಿದೆ. ಅವು ನೀರಿನಲ್ಲಿ ಬಿದ್ದು ಗೊಂದಲಕ್ಕೆ ಒಳಗಾಗುವ ಸ್ಕೇಟರ್‌ಗೆ ಮಂಜುಗಡ್ಡೆಯ ಮೇಲೆ ಹಿಡಿತವನ್ನು ಸಾಧಿಸಲು ಸಹಾಯ ಮಾಡುತ್ತವೆ. ಅವುಗಳಿಂದ ದುರದೃಷ್ಟದ ಸ್ಕೇಟರ್ ನೀರಿನಿಂದ ಮೇಲಕ್ಕೆ ಬರಬಹುದು.
ಹೊಸ ಶುಭ್ರ ಮಂಜುಗಡ್ಡೆಗೆ ಮಾತ್ರ ಇರುವ ಸಾಮಾನ್ಯ ಮಂಜುಗಡ್ಡೆ ದಪ್ಪದ ಮಾರ್ಗದರ್ಶನಗಳು:
ಐಸ್-ಸ್ಕೇಟಿಂಗ್‌ ಶೂಗಳ ಹರಿತವಾದ ಬ್ಲೇಡ್ ಗುಂಪಿನಲ್ಲಿ ಸ್ಕೇಟಿಂಗ್ ಮಾಡುವಾಗ ತೀವ್ರ ಗಾಯವನ್ನು ಉಂಟುಮಾಡಬಹುದು.
ಮಂಜುಗಡ್ಡೆಯ ಮೇಲೆ ಆಡುವ ಸಾಮುದಾಯಿಕ ಆಟಗಳು
ಮಂಜುಗಡ್ಡೆಯ ಮೇಲೆ ಅನೇಕ ಮನರಂಜನೆಯನ್ನು ನೀಡುವ ಆಟಗಳನ್ನು ಆಟಬಹುದು.
ಉಲ್ಲೇಖಗಳು‌‌
[http://jeb.biologists.org/cgi/content/abstract/210/10/1825 ಫಾರ್ಮೆಂಟಿ ಎಫ್. ಮತ್ತು ಮಿನೆಟ್ಟಿ ಎ. ಇ. (]2007) ಹ್ಯೂಮನ್ ಲೋಕೊಮೋಶನ್ ಆನ್ ಐಸ್: ದಿ ಎವಲ್ಯೂಷನ್ ಆಫ್ ಐಸ್-ಸ್ಕೇಟಿಂಗ್‌ ಎನರ್ಜೀಸ್ ಥ್ರೂ ಹಿಸ್ಟರಿ
[http://www.doi.org/10.1111/j.1095-8312.2007.00991.x ಫಾರ್ಮೆಂಟಿ ಎಫ್. ಮತ್ತು ಮಿನೆಟ್ಟಿ ಎ. ಇ. (]2008) ದಿ ಫರ್ಸ್ಟ್ ಹ್ಯೂಮನ್ಸ್ ಟ್ರಾವೆಲ್ಲಿಂಗ್ ಆನ್ ಐಸ್: ಆನ್ ಎನರ್ಜಿ ಸೇವಿಂಗ್ ಸ್ಟ್ರಾಟೆಜಿ? ಐಸ್-ಸ್ಕೇಟಿಂಗ್‌.
ಬಾಹ್ಯ ಕೊಂಡಿಗಳು‌‌
ವರ್ಗ:ಸ್ಕೇಟಿಂಗ್ ವರ್ಗ:ನೀರಿನ ಮಂಜುಗಡ್ಡೆ
Patinatge
ದ ಮಪೆಟ್ಸ್‌‌
ದ ಮಪೆಟ್ಸ್‌‌  ಎಂಬವು 1954–55ರ ಅವಧಿಯಲ್ಲಿ ಜಿಮ್‌ ಹೆನ್ಸನ್‌ರು ಸೃಷ್ಟಿಸಲಾರಂಭಿಸಿದ್ದ  ಬೊಂಬೆ ಪಾತ್ರಗಳ ಸಮೂಹವಾಗಿವೆ. ಒಂದೊಂದಾಗಿ ಸ್ವತಃ  ಜಿಮ್‌ ಹೆನ್ಸನ್‌ರಿಂದ ಅಥವಾ ಅವರ ಕಂಪೆನಿಯ ಕಾರ್ಯಾಗಾರದಿಂದ ಮಪೆಟ್‌ಗಳು ತಯಾರಿಸಲ್ಪಟ್ಟಿರುತ್ತವೆ. ದ ಮಪೆಟ್‌ ಷೋ ದ ವೈಶಿಷ್ಟ್ಯಸೂಚಕ ಶೈಲಿಯನ್ನು ಹೋಲುವ ಯಾವುದೇ ಬೊಂಬೆಯನ್ನು ಸೂಚಿಸಲು ಬಳಕೆಯಾಗುವುದಾದರೂ, ಈ ಪದವು  ಹೆನ್ಸನ್‌ರು ಸೃಷ್ಟಿಸಿದ ಪಾತ್ರಗಳಿಗೆ ಸಂಬಂಧಿಸಿದ ವಿಧಿಬದ್ಧ ವ್ಯಾಪಾರಸ್ವಾಮ್ಯ ಮುದ್ರೆ ಹಾಗೂ ಅನೌಪಚಾರಿಕ ಹೆಸರಾಗಿ ಮಹತ್ವವನ್ನು ಪಡೆದುಕೊಂಡಿದೆ.
"ಮಪೆಟ್‌" ಎಂಬ ಪದವು 1956ರಲ್ಲಿ ಮೊದಲಿಗೆ ಕಾಣಿಸಿಕೊಂಡಿದ್ದು,   "ಮಾರಿಯೋನೆಟ್‌  " ಮತ್ತು "ಪಪೆಟ್‌ " ಎಂಬ ಪದಗಳನ್ನು ಸೇರಿಸಿ ಆ ಪದವನ್ನು ಟಂಕಿಸಿದ್ದಾಗಿ  ಹೆನ್ಸನ್‌ರು ತಿಳಿಸಿದ್ದರು. ಆದಾಗ್ಯೂ, ಹೆನ್ಸನ್‌ರು ಅದನ್ನು ಕೇಳಲು ಒಂದು ರೀತಿಯಲ್ಲಿರುವುದು ಇಷ್ಟವಾಯಿತೆಂಬುದಾಗಿ ಹಾಗೂ ಹೀಗೆ ನಡೆಯಲು ಸಾಧ್ಯ ಎಂಬಂತೆ ಕಂಡುಬಂದುದರಿಂದ ಓರ್ವ ಪತ್ರಕರ್ತನೊಂದಿಗೆ ಮಾತನಾಡುವಾಗ ಸುಮ್ಮನೆ ಹೀಗೆ "ಸೂತ್ರದ ಗೊಂಬೆ/ಬೊಂಬೆ  " ಕಥೆ ಹೇಳಿದುದಾಗಿಯೂ ತಿಳಿಸಿದ್ದರೆಂದು ಹೇಳಲಾಗಿದೆ.
ಆರಂಭಿಕ ವಿಫಲ ಯತ್ನಗಳ ನಂತರ ದ ವಾಲ್ಟ್‌‌ ಡಿಸ್ನಿ ಕಂಪೆನಿಯು ದ ಮಪೆಟ್ಸ್‌‌ ಅನ್ನು  2004ರಲ್ಲಿ ಕೊಂಡುಕೊಂಡಿತು. ಈ ಮಾರಾಟಕ್ಕೆ ಅಪವಾದಗಳಾಗಿ ಉಳಿದವೆಂದರೆ ಸೆಸೇಮ್‌ ಸ್ಟ್ರೀಟ್‌   (ಅವುಗಳನ್ನು ಈ ಹಿಂದೆಯೇ ಸೆಸೇಮ್‌ ವರ್ಕ್‌ಷಾಪ್‌‌ಗೆ ಮಾರಿದ್ದುದರಿಂದ, ಅವರು ಮೊದಲಿಂದಲೂ ಸೃಜನಾತ್ಮಕತೆಯ ಹಕ್ಕುಗಳನ್ನು ಹೊಂದಿದ್ದು, ತಮ್ಮ ಬಳಕೆಗೆ ಮಪೆಟ್‌  ಪಾತ್ರಗಳನ್ನು ರಚಿಸಿ ಒದಗಿಸಲು ಮಾತ್ರವೇ ದ ಜಿಮ್‌‌ ಹೆನ್ಸನ್‌  ಕಂಪೆನಿಗೆ ಹಣವನ್ನು ಪಾವತಿಸುತ್ತಿದ್ದರು) ಹಾಗೂ ಫ್ರ್ಯಾಗಲ್ಸ್‌ ಆಫ್‌ ಫ್ರ್ಯಾಗಲ್‌ ರಾಕ್‌    (ಇವುಗಳು ಈಗಲೂ ದ ಜಿಮ್‌ ಹೆನ್ಸನ್‌  ಕಂಪೆನಿಯ ಮಾಲೀಕತ್ವಕ್ಕೇ ಸೇರಿವೆ)ಗಳಲ್ಲಿ ಕಂಡುಬರುವ ಪಾತ್ರಗಳು ಸೇರಿವೆ. "ಮಪೆಟ್‌ " ಎಂಬ ಹೆಸರಿನ ಕಾನೂನುಬದ್ಧ ವ್ಯಾಪಾರಸ್ವಾಮ್ಯ ಮುದ್ರೆಯನ್ನು ಪ್ರಸ್ತುತ  ದ ಮಪೆಟ್ಸ್‌‌   ಹೋಲ್ಡಿಂಗ್‌ ಕಂಪೆನಿಯು (ಈಗ  ದ ಮಪೆಟ್ಸ್‌‌  ಸ್ಟುಡಿಯೋ, LLC,  ದ ವಾಲ್ಟ್‌‌ ಡಿಸ್ನಿ ಕಂಪೆನಿಯ ಒಂದು ಅಂಗಸಂಸ್ಥೆ) ಹೊಂದಿದ್ದರೂ; ಸೆಸೇಮ್‌ ವರ್ಕ್‌ಷಾಪ್‌‌  ಮತ್ತು ದ ಜಿಮ್‌ ಹೆನ್ಸನ್‌  ಕಂಪೆನಿಗಳು  ನಿರ್ದಿಷ್ಟ ಅನುಮತಿಗಳ ಮೇರೆಗೆ ತಮ್ಮ  ಪಾತ್ರಗಳಿಗೆ ಆ ಪದವನ್ನು ಬಳಸುತ್ತಿವೆ.
10 ವರ್ಷಗಳಿಗೂ ಹೆಚ್ಚಿನ ಅವಧಿಯ ನಂತರ ಹೊಸದೊಂದು ಚಲನಚಿತ್ರವು ನಿರ್ಮಾಣದಲ್ಲಿದೆ. ಡಿಸ್ನಿ ಸಂಸ್ಥೆಯು ಇತ್ತೀಚೆಗೆ ತನ್ನ ಸ್ಟುಡಿಯೋದ ಮುಂದಿನ ಮಪೆಟ್‌  ಚಲನಚಿತ್ರಕ್ಕಾಗಿ  ಜೇಸನ್‌ ಸೆಗೆಲ್‌  ಮತ್ತು ನಿಕೋಲಸ್‌ ಸ್ಟಾಲರ್‌‌ರನ್ನು ತನ್ನ ಪಟ್ಟಿಗೆ ಸೇರಿಸಿಕೊಂಡಿದೆ. ಇದು ಮಪೆಟ್ಸ್‌ ಫ್ರಮ್‌ ಸ್ಪೇಸ್‌ ನ ನಂತರದ ಮೊತ್ತಮೊದಲ ಚಲನಚಿತ್ರಮಂದಿರದಲ್ಲಿ ಪ್ರದರ್ಶನವಾಗುವಂತಹಾ ಮಪೆಟ್‌ ಚಲನಚಿತ್ರವಾಗಲಿದೆ. ಜನವರಿ 2010ರಲ್ಲಿ ಈ ಚಿತ್ರವನ್ನು ನಿರ್ದೇಶನವನ್ನು ವಹಿಸಿಕೊಳ್ಳುವ ಒಪ್ಪಂದಕ್ಕೆ ಜೇಮ್ಸ್‌‌ ಬಾಬಿನ್‌‌‌ ಸಹಿ ಹಾಕಿದ್ದರು.
ದ ಮಪೆಟ್ಸ್‌‌ A Muppets Christmas: Letters to Santa, ಎಂಬ ತೀರ ಇತ್ತೀಚಿನ ವಿಶೇಷ ಕಿರುತೆರೆ ಕಾರ್ಯಕ್ರಮವು, NBCಯಲ್ಲಿ ಡಿಸೆಂಬರ್‌  17, 2008ರಂದು ಪ್ರಸಾರವಾಯಿತು. ಇದನ್ನು ಸೆಪ್ಟೆಂಬರ್‌  29, 2009ರಂದು DVDಯ ರೂಪದಲ್ಲಿ ಬಿಡುಗಡೆಗೊಳಿಸಲಾಯಿತು. ಮಪೆಟ್‌ಗಳನ್ನು ಪ್ರದರ್ಶಿಸುವ ಹಾಲೊವೀನ್‌ TVಯ ವಿಶೇಷ ಕಾರ್ಯಕ್ರಮವೊಂದು  ABC ವಾಹಿನಿಯಲ್ಲಿ ಅಕ್ಟೋಬರ್‌   2010ರಲ್ಲಿ,   ಪ್ರಸಾರವಾಗಬೇಕಾಗಿತ್ತು, ಆದರೆ ಬರಲಿರುವ ಚಲನಚಿತ್ರದ ಕಾರಣದಿಂದಾಗಿ ಅದನ್ನು ನೆನೆಗುದಿಗೆ ಹಾಕಲಾಯಿತು.
ಶಾರೀರಿಕ ರೂಪ
ಜಿಮ್‌ ಹೆನ್ಸನ್‌ರ ಮಪೆಟ್‌ನ ತೀರಾ ಸಾಮಾನ್ಯವೆನಿಸುವ ವಿನ್ಯಾಸವು ತೀರಾ ಅಗಲವಾದ ಬಾಯನ್ನು ಹಾಗೂ ದೊಡ್ಡದಾದ ಹೊರಕ್ಕೆ ಚಾಚಿಕೊಂಡಂತಿರುವ ಕಣ್ಣುಗಳಿರುವ ಪಾತ್ರವಾಗಿರುತ್ತದೆ.
ಬೊಂಬೆಗಳನ್ನು ಸಾಮಾನ್ಯವಾಗಿ ವಿವಿಧ ರೀತಿಯ ಫೋಮ್‌ ರಬ್ಬರುಗಳಿಂದ ಅಚ್ಚುಗಳಿಂದ ಮೂಡಿಸಲಾಗಿದ್ದು ಅಥವಾ ಕೆತ್ತಲಾಗಿದ್ದು, ನಂತರ ತುಪ್ಪಳ, ಉಣ್ಣೆ ಅಥವಾ ಇತರೆ ವಸ್ತುಗಳಿಂದ ಮುಚ್ಚಲಾಗಿರುತ್ತದೆ. ಮಾನವರು, ಮಾನವರೂಪಿ ಪ್ರಾಣಿಗಳು, ನಿಜವಾದ ಪ್ರಾಣಿಗಳು, ಯಂತ್ರಮಾನವರು, ಮಾನವರೂಪಿ ವಸ್ತುಗಳು, ಭೂಮ್ಯಾತೀತ ಪ್ರಾಣಿಗಳು, ಕಾಲ್ಪನಿಕ ಪ್ರಾಣಿಗಳು ಅಥವಾ ಇತರೆ  ಗುರುತಿಸಲಾಗದ, ಹೊಸದಾಗಿ ಕಲ್ಪಿಸಲಾದ ಪ್ರಾಣಿಗಳು, ದೈತ್ಯಪ್ರಾಣಿಗಳು ಅಥವಾ ಅಮೂರ್ತ ಪಾತ್ರಗಳನ್ನು ಮಪೆಟ್‌ಗಳು  ಪ್ರತಿನಿಧಿಸಬಹುದಾಗಿರುತ್ತದೆ.
ಮಪೆಟ್‌ಗಳನ್ನು ಯಕ್ಷಿಣಿಯಾಟದ "ಪ್ರತಿಮೆಗಳು"/"ಬೊಂಬೆಗಳಿಂದ " ಬೇರೆಯೆಂದು ಪರಿಗಣಿತವಾಗುತ್ತವೆ ಇದಕ್ಕೆ ಕಾರಣ ಸಾಧಾರಣವಾಗಿ ಅವು ಕೇವಲ ತಲೆ ಹಾಗೂ ಮುಖಭಾಗದಲ್ಲಿ ಮಾತ್ರವೇ ಚಲನೆಯನ್ನು ತೋರಿಸುವಂತಿಲ್ಲದೇ ಅವುಗಳ ತೋಳುಗಳು ಹಾಗೂ ಇತರೆ ಭಾಗಗಳೂ ಕೂಡಾ ಚಲನಶೀಲವಾಗಿದ್ದು ಸುವ್ಯಕ್ತವಾಗಿರುತ್ತವೆ. ಮಪೆಟ್‌ಗಳನ್ನು ಸಾಧಾರಣವಾಗಿ ಮೆದುವಾದ ವಸ್ತುಗಳನ್ನು ಬಳಸಿಕೊಂಡು ತಯಾರಿಸಲಾಗಿರುತ್ತದೆ. ಅವುಗಳನ್ನು ಸಾಧಾರಣವಾಗಿ ಕಾಣಿಸಿಕೊಳ್ಳದಂತೆ ದೃಶ್ಯಸಜ್ಜುವಿನ ಹಿಂದೆ ಮರೆಯಾಗಿರುವ ಅಥವಾ ಛಾಯಾಗ್ರಾಹಕದ ನೋಟದಿಂದ ಮರೆಯಾಗಿರುವ  ಸೂತ್ರದಬೊಂಬೆಯಾಟಗಾರರುಗಳ ಮೇಲೆ ಆಧರಿಸಿಲ್ಲವೆಂಬಂತೆ ಕೂಡಾ ಪ್ರದರ್ಶಿಸಲಾಗುತ್ತದೆ. ಛಾಯಾಗ್ರಾಹಕದ ಚೌಕಟ್ಟನ್ನು "ದೃಶ್ಯಸಜ್ಜು"ವನ್ನಾಗಿ ಬಳಸಿಕೊಳ್ಳುವುದು ದ ಮಪೆಟ್ಸ್‌‌  ಕಾರ್ಯಕ್ರಮದ ಒಂದು ನಾವೀನ್ಯತೆಯಾಗಿತ್ತು. ಹಿಂದೆ ಕಿರುತೆರೆಯಲ್ಲಿ ಸಾಧಾರಣವಾಗಿ ಪ್ರತ್ಯಕ್ಷ ದೃಶ್ಯವೆಂಬಂತೆ ಭಾಸವಾಗುವಂತೆ ಮಾಡಲು ನಟರನ್ನು ಮರೆ ಮಾಡುವ ದೃಶ್ಯಸಜ್ಜಿನ ತೆರೆಯಿರುತ್ತಿತ್ತು. ಕೆಲವೊಮ್ಮೆ ಅವುಗಳ ಇಡೀ ದೇಹವನ್ನು ತೆರೆಯ ಮೇಲೆ ಕಾಣಿಸುವಂತೆ ಪ್ರದರ್ಶಿಸಲಾಗುತ್ತದೆ. ಪಾತ್ರಗಳ ದೇಹ ಮತ್ತು ಬಾಯಿಗಳನ್ನು ಚಲಿಸುವಂತೆ ಮಾಡುವ ಅದೃಶ್ಯ ದಾರಗಳನ್ನು ಬಳಸಿ ನಂತರ ಅದಕ್ಕೆ ಧ್ವನಿಗಳನ್ನು ಸೇರಿಸಿ ಹೀಗೆ ಭಾಸವಾಗುವಂತೆ ಮಾಡಲಾಗುತ್ತದೆ.
ಮಪೆಟ್‌ಗಳು ವಿಕಸನಗೊಳ್ಳುವ ಪ್ರವೃತ್ತಿಯನ್ನು ಹೊಂದಿದ್ದು ಲೇಖಕ ಮೈಕೆಲ್‌ ಡೇವಿಸ್‌ರು ತಮ್ಮ ಪರಿಭಾಷೆಯಲ್ಲಿ ಹೇಳುವಂತೆ  "ಅಂಶ ಅಂಶಿಕವಾಗಿ", ವಿಕಸನಗೊಳ್ಳುತ್ತವೆ, ಇದರರ್ಥವೇನೆಂದರೆ ಅನೇಕ ವೇಳೆ ಸುಮಾರು ಒಂದು ವರ್ಷದವರೆಗೆ ಸಮಯವನ್ನು ತೆಗೆದುಕೊಂಡು ಸೂತ್ರದಬೊಂಬೆಯಾಟಗಾರರು  ನಿಧಾನವಾಗಿ ತಮ್ಮ  ಪಾತ್ರಗಳನ್ನು ಹಾಗೂ ಧ್ವನಿಗಳನ್ನು ಪಳಗಿಸಿಕೊಳ್ಳುತ್ತಾರೆ. ಡೇವಿಸ್‌ರು ಹೇಳಿದಂತೆ ಮಪೆಟ್‌ಗಳು, "ಓರ್ವ ಹೆನ್ಸನ್‌ ತಂಡದ ಸದಸ್ಯನಿಂದ ಮತ್ತೊಬ್ಬ ಸದಸ್ಯನೆಡೆಗೆ  ಪರಿಪೂರ್ಣವಾದ ಮಾನವ-ಮಪೆಟ್‌  ಹೊಂದಾಣಿಕೆಯನ್ನು ಕಂಡುಕೊಳ್ಳುವ ಆಶಯದೊಂದಿಗೆ ವರ್ಗಾಯಿಸಲ್ಪಡುತ್ತಿದ್ದವಾಗಿದ್ದು ಪರೀಕ್ಷೆಯಿಂದ-ಪ್ರೇರಿಸಲ್ಪಡುವಂತವಾಗಿದ್ದವು"  ಕೂಡಾ.
ಸೂತ್ರದಬೊಂಬೆಯಾಟಗಾರರು ಕಂಡುಬರುವಂತಿದ್ದರೂ ಮಪೆಟ್‌ಗಳೊಂದಿಗೆ ಸಂವಾದಿಸುವಾಗ ಮಪೆಟ್‌ಗಳು ಜೀವತುಂಬಿದ ಪ್ರಾಣಿಗಳೇನೋ ಎಂಬಂತೆ ವರ್ತಿಸುವ ಪ್ರವೃತ್ತಿಯನ್ನು ಮಕ್ಕಳು ತೋರುತ್ತಿದ್ದರು.
ಕಾರ್ಯ ವಿಧಾನ
ಮಪೆಟ್‌ಗಾರ ಅಥವಾ ಮಪೆಟ್‌  ಸೂತ್ರಧಾರ ಯಾವಾಗಲೂ  ಮಪೆಟ್‌ಅನ್ನು ತನ್ನ ತಲೆಯ ಮೇಲೆ ಇಲ್ಲವೇ ತನ್ನ ದೇಹದ ಮುಂಭಾಗದಲ್ಲಿ ಇಟ್ಟುಕೊಂಡು  ತಲೆ ಹಾಗೂ ಬಾಯಿಗಳನ್ನು ಒಂದು ಕೈನಿಂದ ಹಾಗೂ ಕೈಗಳು ಹಾಗೂ ತೋಳುಗಳನ್ನು ಮತ್ತೊಂದರಿಂದ ಎರಡು ಪ್ರತ್ಯೇಕ ನಿಯಂತ್ರಕ ಸಲಾಕೆಗಳ ಮೂಲಕ ಅಥವಾ ಕೈಗಳನ್ನು ಕೈಚೀಲದ ರೀತಿಯಲ್ಲಿ "ಧರಿಸುವ" ಮೂಲಕ ನಿಯಂತ್ರಿಸುತ್ತಿರುತ್ತಾನೆ. ಈ ವಿಧಾನದ ಪರಿಣಾಮವಾಗಿ ಬಹುತೇಕ ಮಪೆಟ್‌ಗಳು ಎಡಚವಾಗಿದ್ದು ಇದಕ್ಕೆ ಕಾರಣ ಸೂತ್ರದಬೊಂಬೆಯಾಟಗಾರ ತನ್ನ ಬಲಗೈಯನ್ನು ತಲೆಯನ್ನು ನಿಯಂತ್ರಿಸಲು ಬಳಸಿದರೆ ತೋಳುಗಳನ್ನು ಎಡಗೈನಿಂದ ನಿಯಂತ್ರಿಸುತ್ತಿರುತ್ತಾನೆ. ಇನ್ನೂ ಹಲವು ಸಾಧಾರಣ ವಿನ್ಯಾಸಗಳು ಹಾಗೂ ಕಾರ್ಯಾಚರಣೆಯ ಶೈಲಿಗಳಿವೆ. ಉನ್ನತ ಮಟ್ಟದ ಮಪೆಟ್‌ ಕಾರ್ಯಕ್ರಮಗಳಲ್ಲಿ, ಹಲವು ಮಪೆಟ್‌ಗಾರರು ಒಂದೇ ಪಾತ್ರವನ್ನು ನಿಯಂತ್ರಿಸಬಹುದು ; ಬಾಯಿಯನ್ನು ನಿಯಂತ್ರಿಸುವ ಆಟಗಾರನೇ ಧ್ವನಿಬೆಂಬಲವನ್ನು ಕೂಡಾ ಕೊಡುತ್ತಿರುತ್ತಾನೆ. ತಂತ್ರಜ್ಞಾನವು ವಿಕಸನವಾಗುತ್ತಾ ಹೋಗುತ್ತಿದ್ದ ಹಾಗೆ ಜಿಮ್‌ ಹೆನ್ಸನ್‌ ತಂಡ ಹಾಗೂ ಇತರೆ  ಸೂತ್ರದಬೊಂಬೆಯಾಟಗಾರರು  ಚಲನಚಿತ್ರಗಳಲ್ಲಿ ಹಾಗೂ ಕಿರುತೆರೆಯಲ್ಲಿ ತೂಗುಬಿಟ್ಟ ಪೋಷಾಕುಗಳು, ಆಂತರಿಕ ಮೋಟಾರುಗಳು, ದೂರನಿಯಂತ್ರಣ ರೇಡಿಯೋ ನಿಯಂತ್ರಕ  ಮತ್ತು ಗಣಕ ವರ್ಧಿತ ಹಾಗೂ ಅಧ್ಯಾರೋಪಣ ಚಿತ್ರಗಳ ಬಳಕೆಯೂ ಸೇರಿದಂತೆ  ಮಪೆಟ್‌ಗಳನ್ನು ಆಡಿಸುವ ಬಹಳಷ್ಟು ವೈವಿಧ್ಯಮಯ ಬಗೆಗಳನ್ನು  ಅಭಿವೃದ್ಧಿಪಡಿಸಿಕೊಂಡಿರುತ್ತಾರೆ. ತಂತ್ರಜ್ಞಾನಗಳ ಸೂಕ್ತವಾದ ಸಂಯೋಜನೆಯು ಮಪೆಟ್‌ಗಳು ಸೈಕಲ್‌ಗಳನ್ನು ಹೊಡೆಯುವಂತೆ, ದೋಣಿಯನ್ನು ನಡೆಸುವಂತೆ ಹಾಗೂ ಕಣ್ಣಿಗೆ ಕಾಣಿಸುವಷ್ಟು ದೂರದಲ್ಲಿ ಯಾವುದೇ  ಸೂತ್ರದಬೊಂಬೆಯಾಟಗಾರರು  ದೃಶ್ಯಸಜ್ಜಿನಲ್ಲಿರದಿದ್ದರೂ ನೃತ್ಯ ಮಾಡುತ್ತಿರುವಂತೆ ಭಾಸವಾಗುವ ದೃಶ್ಯಗಳನ್ನು ಮೂಡಿಸಲು ಸಾಧ್ಯವಾಗಿದೆ.
ಮಪೆಟ್ಸ್‌ನ ಪಾತ್ರಗಳು
ದ ಮಪೆಟ್‌ ಷೋ ದ ಜನಪ್ರಿಯ ಮಪೆಟ್‌ಗಳು ಹಾಗೂ ಅವುಗಳ ಹಲವು ಉಪೋತ್ಪನ್ನಗಳಲ್ಲಿ ಕರ್ಮಿಟ್‌ ದ ಫ್ರಾಗ್‌, ಮಿಸ್‌ ಪಿಗ್ಗಿ, ಫಾಜ್ಜೀ ಬೇರ್‌, ರಿಜ್ಜೋ ದ ರ್ರ್ಯಾಟ್‌, ಗಾನ್ಝೋ ದ ಗ್ರೇಟ್‌, ರೌಲ್ಫ್‌ ದ ಡಾಗ್‌, Dr. ಬನ್ಸೆನ್‌ ಹನಿಡ್ಯೂ  ಮತ್ತು ಬೀಕರ್‌, ಸ್ಕೂಟರ್‌, ಸ್ಟಾಟ್ಲರ್‌ ಅಂಡ್‌ ವಾಲ್ಡಾರ್ಫ್‌,  ಸ್ವೀಡಿಷ್‌ ಷೆಫ್‌, ಸ್ಯಾಮ್‌‌ ದ ಈಗಲ್‌, ಸ್ವೀಟಮ್ಸ್‌‌, ಪೆಪೆ ದ ಕಿಂಗ್‌ ಪ್ರಾನ್‌, ರಾಬಿನ್‌ ದ ಫ್ರಾಗ್‌  (ಕರ್ಮಿಟ್‌ನ ಸೋದರಸಂಬಂಧಿ)ನಂತಹಾ ಪಾತ್ರಗಳೂ ಹಾಗೂ  Dr. ಟೀತ್‌, ಜಾನಿಸ್‌, ಝೂಟ್‌, ಫ್ಲಾಯ್ಡ್‌ ಪೆಪ್ಪರ್‌, ಮತ್ತು ಅನಿಮಲ್‌ಗಳನ್ನು ಸದಸ್ಯರನ್ನಾಗಿ ಒಳಗೊಂಡಿದ್ದ Dr. ಟೀತ್‌ ಅಂಡ್‌ ದ ಎಲೆಕ್ಟ್ರಿಕ್‌ ಮೇಹೆಮ್‌  ಎಂಬ ವಾದ್ಯತಂಡವೂ ಸೇರಿವೆ. ಇತರೆ ಪ್ರಸಿದ್ಧ ಮಪೆಟ್‌ಗಳಲ್ಲಿ ಬಿಗ್‌‌ ಬರ್ಡ್‌, ಆಸ್ಕರ್‌ ದ ಗ್ರೌಚ್‌, ಎಲ್ಮೋ, ಝೋ, ಬರ್ಟ್‌ ಅಂಡ್‌ ಎರ್ನೀ, ಕುಕೀ ಮಾನ್‌ಸ್ಟರ್‌, ಗ್ರೋವರ್‌, ಅಬ್ಬಿ ಕ್ಯಾಡಬ್ಬಿ ಮತ್ತು  ಕೌಂಟ್‌ ವಾನ್‌ ಕೌಂಟ್‌ಗಳಂತಹಾ  ಸೆಸೇಮ್‌ ಸ್ಟ್ರೀಟ್‌   ಪಾತ್ರಗಳು  ಹಾಗೂ ಫ್ರಾಗಲ್‌ ರಾಕ್‌  ಪ್ರಧಾನ  ಪಾತ್ರಗಳು ಸೇರಿವೆ.
ಮಪೆಟ್‌ಗಳನ್ನು ತಮ್ಮ ಕಾರ್ಯಕ್ರಮದ ಭಾಗವಾಗಿ ಹೊಂದಿರುವ ಇತರೆ ವ್ಯಾಪಕವಾಗಿ ಜನಜನಿತವಾದ ಕಿರುತೆರೆ  ಕಾರ್ಯಕ್ರಮಗಳಲ್ಲಿ  ಸೆಸೇಮ್‌ ಸ್ಟ್ರೀಟ್‌, ದ ಮಪೆಟ್‌ ಷೋ , ಫ್ರಾಗಲ್‌ ರಾಕ್‌  , ಬೇರ್‌ ಇನ್‌ ದ ಬಿಗ್‌ ಬ್ಲ್ಯೂ ಹೌಸ್‌ ಗಳು ಸೇರಿವೆ. ದ ಜಿಮ್‌ ಹೆನ್ಸನ್‌ ಅವರ್‌, ದ ಘೋಸ್ಟ್‌ ಆಫ್‌ ಫಾಫ್ನರ್‌ ಹಾಲ್‌ , ಡಾಗ್‌ ಸಿಟಿ , ಸೀಕ್ರೆಟ್‌ ಲೈಫ್‌ ಆಫ್‌ ಟಾಯ್ಸ್‌ , ಮಪೆಟ್ಸ್‌ ಟುನೈಟ್‌ , ದ ವೂಬ್ಯುಲಸ್‌ ವರ್ಲ್ಡ್‌ ಆಫ್‌ Dr. ಸ್ಯೂಸ್‌   ಮತ್ತು Statler and Waldorf: From the Balcony  ಇತರೆ ಕಾರ್ಯಕ್ರಮ ಸರಣಿಗಳಲ್ಲಿ ಸೇರಿವೆ. ಸ್ಯಾಟರ್‌ಡೇ ನೈಟ್‌ ಲೈವ್‌ ನ ಮೊದಲ ಋತುವಿನುದ್ದಕ್ಕೂ ಪ್ರೌಢರನ್ನುದ್ದೇಶಿಸಿ ಸೃಷ್ಟಿಸಿದ ಮಪೆಟ್‌ ಪಾತ್ರಗಳನ್ನು (ದ ಲ್ಯಾಂಡ್‌ ಆಫ್‌ ಗಾರ್ಚ್‌ ಎಂಬ ಹೆಸರಿನ ಕಾರ್ಯಕ್ರಮದಲ್ಲಿ) ಸತತವಾದ ಸರಣಿಗಳಲ್ಲಿ ಪ್ರದರ್ಶಿಸಲಾಯಿತು.
ಈ ಕಾರ್ಯಕ್ರಮಗಳಲ್ಲಿನ ಕೆಲವು ಅತಿಥಿ ತಾರೆಗಳು ಪ್ರಾಸಂಗಿಕವಾಗಿ ತಮ್ಮದೇ ಮಪೆಟ್‌ ಆವೃತ್ತಿಗಳನ್ನು ಕೂಡಾ ಹೊಂದಿದ್ದರು. ಇತರೆ ಕಾರ್ಯಕ್ರಮಗಳಲ್ಲಿ ದ ಮಪೆಟ್‌ ಷೋ  ಮತ್ತು ZZ ಟಾಪ್‌ಗಳ ಮೊದಲ ಕೆಲವು ಪ್ರಕರಣಗಳಲ್ಲಿ ಕಾಣಿಸಿಕೊಳ್ಳುವುದೊಂದು ವಾಡಿಕೆಯಾದ ರೂಢಿಯಾಗಿತ್ತು, ಇದು ಅವರುಗಳದೇ ಮಪೆಟ್‌  ಆವೃತ್ತಿಗಳಾಗಿ  ಸೆಸೇಮ್‌ ಸ್ಟ್ರೀಟ್‌ ನಲ್ಲಿ ಕಾಣಿಸಿಕೊಂಡಿತ್ತು. ನಿಜಜೀವನದ ವ್ಯಕ್ತಿಗಳ ಮಪೆಟ್‌ ಆವೃತ್ತಿಗಳು 30 ರಾಕ್‌ ನಂತಹಾ ಇತರೆ ಕಾರ್ಯಕ್ರಮಗಳಲ್ಲಿ ಕೂಡಾ ಕಂಡುಬಂದಿದ್ದು ಅವುಗಳ ಪಾತ್ರಗಳಲ್ಲಿ ಒಂದಾದ, ಕೆನ್ನೆತ್‌ ಪಾರ್ಸೆಲ್‌  ತನ್ನ ಸಹೋದ್ಯೋಗಿಗಳನ್ನು ಮಾರ್ಚ್‌  26, 2009ರ  "ಅಪೋಲೋ, ಅಪೋಲೋ" ಪ್ರಕರಣದಲ್ಲಿ  ಮಪೆಟ್‌-ಆವೃತ್ತಿಗಳಾಗಿ ಕಂಡುಕೊಳ್ಳುತ್ತಾನೆ.
ಫಾರ್‌ಸ್ಕೇಪ್‌, ದ ಸ್ಟೋರಿಟೆಲ್ಲರ್‌‌‌ , ಮದರ್‌ ಗೂಸ್‌ ಸ್ಟೋರೀಸ್‌ , ದ ಹೂಬ್ಸ್‌ , ಕನ್‌ಸ್ಟ್ರಕ್ಷನ್‌ ಸೈಟ್‌  ಮತ್ತು ಡೈನೋಸಾರ್ಸ್‌ ಗಳ ಹಾಗೂ ಲೇಬಿರಿಂತ್‌‌ , ಟೀನೇಜ್‌ ಮ್ಯೂಟೆಂಟ್‌ ನಿಂಜಾ ಟರ್ಟಲ್ಸ್‌ , ಬಡ್ಡಿ , ದ ಕಂಟ್ರಿ ಬೇರ್ಸ್‌   ಮತ್ತು ದ ಡಾರ್ಕ್‌ ಕ್ರಿಸ್ಟಲ್‌ ಗಳಂತಹಾ ಚಲನಚಿತ್ರಗಳ ಬೊಂಬೆ  ಪಾತ್ರಗಳನ್ನು ಮಪೆಟ್‌ಗಳೆಂದು, ಪರಿಗಣಿಸಲಾಗುವುದಿಲ್ಲ ಏಕೆಂದರೆ ಹೆನ್ಸನ್‌ರ  ಮಪೆಟ್‌  ವರ್ಕ್‌ಷಾಪ್‌ನ ಬದಲಿಗೆ  ಜಿಮ್‌ ಹೆನ್ಸನ್‌ರ ಕ್ರಿಯೇಚರ್‌ ಷಾಪ್‌ನಲ್ಲಿ ಸಿದ್ಧಪಡಿಸಲಾಗಿತ್ತು. ದ ಜಿಮ್‌ ಹೆನ್ಸನ್‌ ಕಂಪೆನಿಯಿಂದ ಮಾಡಲ್ಪಟ್ಟುದದಾದರಿಂದ 2004ರಲ್ಲಿ  ದ ಮಪೆಟ್ಸ್‌‌ನ ಮಾರಾಟದ ನಂತರ ಪಪೆಟ್‌ ಅಪ್‌ ! ಮತ್ತು ಟಿನ್ಸೆಲ್‌ಟೌನ್‌ ಗಳ ಬೊಂಬೆ ಪಾತ್ರಗಳನ್ನು ಕೂಡಾ ಮಪೆಟ್‌ಗಳಾಗಿ ಪರಿಗಣಿಸಲಾಗುತ್ತಿರಲಿಲ್ಲ. ಸ್ಟಾರ್‌ ವಾರ್ಸ್ ಚಿತ್ರದ ಪಾತ್ರ  ಯೋಡಾಗೆ  ಹೆನ್ಸನ್‌ರ ರೂಢಿಗತ ಆಡಿಸುವವರಲ್ಲಿ ಒಬ್ಬರಾದ ಫ್ರಾಂಕ್‌ ಓಜ್‌ರು ಕಂಠದಾನ ಮಾಡಿದ್ದು, ಇವರನ್ನು ಮಾಧ್ಯಮ ಹಾಗೂ ಉಲ್ಲೇಖದ ಕೃತಿಗಳಲ್ಲಿ  ಮಪೆಟ್‌  ಎಂದೇ ಅದನ್ನು ಅನೇಕ ವೇಳೆ ಪ್ರಸ್ತಾಪಿಸಲಾಗುತ್ತದೆ ; ಆದಾಗ್ಯೂ, ಅದೊಂದು ಮಪೆಟ್‌  ಪಾತ್ರವಲ್ಲ ಹಾಗೂ ಆ ಪಾತ್ರದ ವಿನ್ಯಾಸದಲ್ಲಿ  ಹೆನ್ಸನ್‌ರ ಸಂಸ್ಥೆಯು ಒಳಗೊಂಡಿರಲಿಲ್ಲ.
ದ ಮಪೆಟ್ಸ್‌‌ನ ಜನಪ್ರಿಯತೆಯು ಎಷ್ಟು ವಿಸ್ತಾರವಾದುದಾಗಿತ್ತೆಂದರೆ ಮಪೆಟ್‌ ಪಾತ್ರಗಳು ತಮ್ಮ ಸ್ವಂತ ಹಕ್ಕಿನಿಂದಲೇ ಪ್ರತಿಷ್ಠಿತ ಸ್ಥಾನ ಪಡೆದಿರುತ್ತವೆ. ದ ಮಪೆಟ್ಸ್‌‌ ಕಾರ್ಯಕ್ರಮವನ್ನು ಅಕಾಡೆಮಿ ಪ್ರಶಸ್ತಿಗಳು ಮತ್ತು ಎಮ್ಮಿ ಪ್ರಶಸ್ತಿಗಳ  ಕಾರ್ಯಕ್ರಮಗಳಲ್ಲಿ ಪ್ರದರ್ಶಿಸಲಾಗಿತ್ತು ;  ರಾಕಿ III, ಆನ್‌ ಅಮೇರಿಕನ್  ವೆರ್‌ವೂಲ್ಫ್‌  ಇನ್‌ ಲಂಡನ್‌‌ ಮತ್ತು Mr. ಮೆಗೋರಿಯಮ್‌ಸ್‌ ವಂಡರ್‌ ಎಂಪೋರಿಯಮ್‌ ಗಳಂತಹಾ ಚಲನಚಿತ್ರಗಳಲ್ಲಿ ಗಮನ ಸೆಳೆಯುವಂತೆ  ಕಾಣಿಸಲಾಗಿತ್ತು ; ಹಾಗೂ  60 ಮಿನಟ್ಸ್‌  ಎಂಬ ಸುದ್ದಿಪತ್ರಿಕೆಯಲ್ಲಿ ಸಂದರ್ಶನವನ್ನೂ ನಡೆಸಲಾಗಿತ್ತು. ಕರ್ಮಿಟ್‌ ದ ಫ್ರಾಗ್‌ ಜಾನ್‌ ಸ್ಟೀವರ್ಟ್‌ರು ನಡೆಸಿಕೊಡುತ್ತಿದ್ದ ದ ಡೈಲಿ ಷೋ, ಅತಿಥಿಗಳು ನಡೆಸಿಕೊಡಲ್ಪಡುವ ಕಾರ್ಯಕ್ರಮ ದ ಟುನೈಟ್‌‌ ಷೋ , ಜಿಮ್ಮಿ ಕಿಮ್ಮೆಲ್‌ ಲೈವ್‌ , Extreme Makeover: Home Edition , ಅಮೇರಿಕಾ'ಸ್‌ ಫನ್ನೀಯೆಸ್ಟ್‌ ಹೋಮ್‌ ವಿಡಿಯೋಸ್‌   ಮತ್ತು  ಲ್ಯಾರ್ರಿ ಕಿಂಗ್‌ ಲೈವ್‌ ನ ಮೂರ್ಖರ ದಿನಾಚರಣೆಯ ವಿಶೇಷ ಕಾರ್ಯಕ್ರಮದ ಆವೃತ್ತಿಗಳಲ್ಲಿ ಮುಂಚೆಯೇ ಸಂದರ್ಶನಗಳು ನಡೆದಿದ್ದವು; ಹಾಗೂ ಇದರಲ್ಲಿನ ಕಪ್ಪೆಯು  ಟೂರ್ನಮೆಂಟ್‌ ಆಫ್‌ ರೋಸಸ್‌ ಪೆರೇಡ್‌ ನ ಗ್ರಾಂಡ್‌ ಮಾರ್ಷಲ್‌ ಆಗಿ ಕಾರ್ಯನಿರ್ವಹಿಸಿತ್ತು. ಈ ಪಾತ್ರಗಳು ದ ಕಾಸ್ಬಿ/ಕಾಸ್ಬೈ ಷೋ, ದ ವೆಸ್ಟ್‌ ವಿಂಗ್‌   ಮತ್ತು  ದ ಟಾರ್ಕೆಲ್‌ಸನ್ಸ್‌  ಗಳಂತಹಾ ಸಾಂದರ್ಭಿಕ ಹಾಸ್ಯ ಕಾರ್ಯಕ್ರಮಗಳು ಹಾಗೂ ರೂಪಕಗಳಲ್ಲಿ ತಮ್ಮ ಸ್ವಭಾವಕ್ಕನುಗುಣವಾದೆಡೆಯಲ್ಲಿ ಕೂಡಾ ಕಾಣಿಸಿಕೊಂಡಿವೆ. "ಕೀಪ್‌ ಫಿಷಿಂಗ್‌ " ಎಂಬ ವೀಜರ್‌ ಗೀತೆಯ ಸಂಗೀತ ವಿಡಿಯೋದಲ್ಲಿ  ದ ಮಪೆಟ್‌ ಷೋ ವನ್ನು ಆಧರಿಸಿ ರಚಿತವಾದ ವಾದ್ಯತಂಡದ ಕಾರ್ಯಕ್ರಮದಲ್ಲಿ ಸ್ಥಾನ ಪಡೆದುಕೊಂಡಿದ್ದು ಅದರಲ್ಲಿ ಹಲವು ಪಾತ್ರಗಳು ಕಾಣಿಸಿಕೊಂಡಿವೆ. ಸೆಪ್ಟೆಂಬರ್‌ 28, 2005ರಂದು ಯುನೈಟೆಡ್‌ ಸ್ಟೇಟ್ಸ್‌ನ ಅಂಚೆ ಇಲಾಖೆಯು  ಜಿಮ್‌ ಹೆನ್ಸನ್‌  ಅಂಡ್‌ ದ ಮಪೆಟ್ಸ್‌‌ ಗಳನ್ನು ಚಿತ್ರಿಸುವ ಅಂಚೆ ಚೀಟಿಗಳ ಸರಣಿಯನ್ನು ಬಿಡುಗಡೆ ಮಾಡಿತು. ಡಿಕ್‌ ಕ್ಲಾರ್ಕ್‌ರ ನ್ಯೂ ಇಯರ್ಸ್‌ ರಾಕಿಂಗ್‌ ಈವ್‌ ಎಂಬ 2008ರ ಕ್ಷಣಗಣನೆಯ ಕಾರ್ಯಕ್ರಮದಲ್ಲಿ  ಡಿಸೆಂಬರ್‌  31, 2007ರಂದು ಕೂಡಾ ಮಪೆಟ್ಸ್‌‌  ಕಾಣಿಸಿಕೊಂಡಿತ್ತು. ಜಾಹಿರಾತಿನ ವಿರಾಮದ ನಂತರ ವೀಕ್ಷಕರು ಮರಳಿ ಬಂದಾಗ ಕರ್ಮಿಟ್‌, ರಿಝ್ಝೋ ಹಾಗೂ ಇತರೆ ಪಾತ್ರಗಳು ಅವರನ್ನು ಸಂದೇಶಗಳ ಸರಣಿಯೊಂದಿಗೆ ಸಜ್ಜಾಗಿ ಬಂದು ಸ್ವಾಗತಿಸಿದ್ದವು. ಅಂತಹಾ ಒಂದು ಕಾರ್ಯಭಾಗದ ನಂತರ ಟೈಮ್‌ ಸ್ಕ್ವೇರ್‌ ಚೌಕದಲ್ಲಿ ಕರ್ಮಿಟ್‌ನೊಂದಿಗೆ ಭಾಗವಹಿಸಿದ ಸಹ-ನಿರೂಪಕ ರ್ರ್ಯಾನ್‌ ಸೀಕ್ರೆಸ್ಟ್‌ ತನ್ನ ಸ್ನೇಹಿತ "ಕರ್ಮ್ಸ್‌"ಗೆ   '08ನೆಯ ವರ್ಷವನ್ನು ಸ್ವಾಗತಿಸಲು ಮಾಡಿದ ಸಹಾಯಕ್ಕಾಗಿ ಧನ್ಯವಾದ ಅರ್ಪಿಸುತ್ತಾರೆ. ದ ಲೇಟ್‌ ಷೋ ಕಾರ್ಯಕ್ರಮದಲ್ಲಿ ಮಿಸ್‌ ಪಿಗ್ಗಿ ಓರ್ವ ಅತಿಥಿಯಾಗಿ ಕಾಣಿಸಿಕೊಂಡಿದ್ದರೆ  ಮತ್ತು  ಕರ್ಮಿಟ್‌ ದ ಫ್ರಾಗ್‌ ಹಾಲಿವುಡ್‌ ಸ್ಕ್ವೇರ್ಸ್‌ ಕಾರ್ಯಕ್ರಮದಲ್ಲಿ ಕಾಣಿಸಿಕೊಂಡಿದ್ದು ಮಾತ್ರವಲ್ಲದೇ  VH1ನ ಐ ಲವ್‌  ಸಾಕ್ಷ್ಯಚಿತ್ರ ಸರಣಿಯಲ್ಲಿ ಪ್ರತಿಷ್ಠಿತ  ನಿರೂಪಕರಲ್ಲಿ ಒಬ್ಬನಾಗಿತ್ತು. ABCಯ Extreme Makeover: Home Editionನಲ್ಲಿ ಜನವರಿ  3, 2010ರಂದು ವಿಶೇಷ ನಿರೂಪಕರಾಗಿ ಕೂಡಾ ಅವು ಕಾಣಿಸಿಕೊಂಡಿದ್ದವು. "ದ ಮಪೆಟ್ಸ್‌‌ ಕಿಚನ್‌ ವಿತ್‌ ಕ್ಯಾಟ್‌ ಕೋರಾ" ಎಂಬ ನವೀನ ಆನ್‌ಲೈನ್ ಅಡಿಗೆ ಕಾರ್ಯಕ್ರಮವನ್ನು ಸೆಪ್ಟೆಂಬರ್‌  2010ರಲ್ಲಿ ದ ಮಪೆಟ್ಸ್‌‌   ಆರಂಭಿಸಿತ್ತು.
ಜುಲೈ 25, 2007ರಂದು  ಅಟ್ಲಾಂಟಾದಲ್ಲಿನ  ಸೆಂಟರ್‌ ಫಾರ್‌ ಪಪೆಟ್ರಿ ಆರ್ಟ್ಸ್‌ ಸಂಸ್ಥೆಯು ಫ್ರಾಗಲ್‌ ರಾಕ್‌  ಮತ್ತು  ಸೆಸೇಮ್‌ ಸ್ಟ್ರೀಟ್‌ಗಳವೂ ಸೇರಿದಂತೆ ಸುಮಾರು 500ರಿಂದ  700ರವರೆಗಿರಬಹುದಾದ ಬಳಕೆಯಲ್ಲಿಲ್ಲದ  ಮಪೆಟ್‌ಗಳನ್ನು ತನ್ನಲ್ಲಿ ಹೊಂದುವ  ನವೀನ ಜಿಮ್‌ ಹೆನ್ಸನ್‌  ಅಂಗಸಂಸ್ಥೆಯೊಂದರ ಪ್ರಾರಂಭವನ್ನು ಘೋಷಿಸಿತ್ತು. ಈ ನವೀನ ಅಂಗಸಂಸ್ಥೆಯು ಚಲನಚಿತ್ರಗಳು, ರೇಖಾಚಿತ್ರಗಳು ಹಾಗೂ ಇತರೆ  ಜಿಮ್‌ ಹೆನ್ಸನ್‌  ಕಂಪೆನಿಯ ಚಿತ್ರಸಂಗ್ರಹಗಳನ್ನು ಕೂಡಾ ಹೊಂದಿರುತ್ತದೆ. 2012ರಲ್ಲಿ ಆರಂಭಿಸಲುದ್ದೇಶಿಸಲಿರುವ ಈ ಕಲಾಸಂಸ್ಥೆಯ ಹೊಸ ಕಟ್ಟಡದಲ್ಲಿ ಕಾರ್ಯನಿರ್ವಹಿಸಲಿದೆ.
ಧ್ವನಿಮುದ್ರಿಕೆ ಪಟ್ಟಿ
ಮೊದಲ ಆರು ಆಲ್ಬಮ್‌ಗಳು ಹಲವು  ವರ್ಷಗಳ ವಹಿವಾಟಿನ ಅನುಭವವನ್ನು ಹೊಂದಿರುವ ಎರಡು ಪ್ರಮುಖ ಸಂಗೀತ ಸಂಸ್ಥೆಗಳಾದ  ಕೊಲಂಬಿಯಾ ರೆಕಾರ್ಡ್ಸ್‌  ಮತ್ತು ವಾರ್ನರ್‌ Bros. ರೆಕಾರ್ಡ್ಸ್‌ಗಳಿಂದ ಬಿಡುಗಡೆ ಮಾಡಲ್ಪಟ್ಟಿತ್ತು. ಇವುಗಳು ಡೀಲಕ್ಸ್‌ ಆಲ್ಬಮ್‌ಗಳಾಗಿದ್ದು ಸಾಧಾರಣವಾಗಿ  ಜಾಹಿರಾತು ಪತ್ರಗಳು, ಗೀತಸಾಹಿತ್ಯದ ಪುಸ್ತಿಕೆಗಳು ಮತ್ತು ಕಾರ್ಯಕ್ರಮದ ಪಾತ್ರಗಳ ಛಾಯಾಚಿತ್ರಗಳು ಹಾಗೂ ರೇಖಾಚಿತ್ರಗಳಂತಹಾ ಹೆಚ್ಚುವರಿ ಕೊಡುಗೆ ವಸ್ತುಗಳೊಂದಿಗೆ ವರ್ಣಮಯ ಮಡಚುಹಾಳೆಯ ಆವರಣದೊಂದಿಗೆ ಲಭ್ಯವಿರುತ್ತಿತ್ತು. ಈ ವ್ಯವಸ್ಥೆಯು ಕಾರ್ಯಕ್ರಮದ ಮೊದಲ ಐದು ವರ್ಷಗಳ ಕಾಲ ಮುಂದುವರೆಯಿತು.
1970ರ ಬೇಸಿಗೆಯ ಅವಧಿಯಲ್ಲಿ, ದ ಸೆಸೇಮ್‌ ಸ್ಟ್ರೀಟ್‌ ಬುಕ್‌ & ರೆಕಾರ್ಡ್‌ ಅತ್ಯುತ್ತಮ ಮಾರಾಟದ ಸರಕು ಆಗುತ್ತಿದ್ದಂತೆಯೇ, ಬಾಬ್‌ ಮೆಕ್‌ಗ್ರಾತ್‌‌  ಮತ್ತು ಲೊರೆಟ್ಟಾ ಲಾಂಗ್‌‌ಗಳೂ ಕೂಡಾ ತಮ್ಮದೇ ಆದ ಮಕ್ಕಳ ಸಂಗೀತ ಆಲ್ಬಮ್‌ಗಳನ್ನು ಬಿಡುಗಡೆ ಮಾಡಿದವು. ಸೆಸೇಮ್‌ ಸ್ಟ್ರೀಟ್‌ ಉತ್ಪನ್ನ ಸಂಗ್ರಹದ ಭಾಗವಾಗಿರದಿದ್ದಾಗ್ಯೂ   (ಎರಡೂ ತಮ್ಮ ಮುಖಭಾಗದ ಮೇಲೆ ಸೆಸೇಮ್‌ ಸ್ಟ್ರೀಟ್‌ ಎಂದು ನಮೂದಿಸಿದ್ದಾಗ್ಯೂ), ಕಾರ್ಯಕ್ರಮದ ಅದ್ಭುತ ಯಶಸ್ಸಿನಿಂದಾಗಿ ಅವುಗಳೂ ಕೂಡಾ ಪ್ರಸಿದ್ಧ ಆಲ್ಬಂಗಳಾಗಿಬಿಟ್ಟವು.
1974ರಲ್ಲಿ ಸೆಸೇಮ್‌ ಸ್ಟ್ರೀಟ್‌  ರೆಕಾರ್ಡ್ಸ್‌ ಎಂದು ಕರೆಯಲ್ಪಡುತ್ತಿದ್ದ ಸ್ವತಂತ್ರ ಹೆಸರಿನಲ್ಲಿ/ಟ್ರೇಡ್‌ಮಾರ್ಕಿನಲ್ಲಿ ಸೆಸೇಮ್‌ ಸ್ಟ್ರೀಟ್‌ ಸಂಗೀತ ಸಂಸ್ಥೆಯನ್ನು ನಮೂದಿಸಿದ ಗ್ರಾಹಕೀಕರಿಸಿದ ಚಿಹ್ನೆಯೊಂದಿಗಿನ  ತನ್ನದೇ ಆದ ಧ್ವನಿಮುದ್ರಿಕೆಗಳ ಸರಣಿಯನ್ನೇ ಸೆಸೇಮ್‌ ಸ್ಟ್ರೀಟ್‌  ರಚಿಸಿತು. ಈ ಆಲ್ಬಮ್‌ಗಳನ್ನು 1974ರಿಂದ 1976ರವರೆಗೆ  ಚಿಲ್ಟ್ರೆನ್‌'ಸ್‌ ರೆಕಾರ್ಡ್ಸ್‌ ಆಫ್‌ ಅಮೇರಿಕಾ ಸಂಸ್ಥೆಯಿಂದ ತಯಾರಿಸಲ್ಪಡುತ್ತಿದ್ದರೆ 1977ರಿಂದ 1984ರವರೆಗೆ  ಡಿಸ್ಟಿಂಗ್ವಿಷ್‌ಡ್‌ ಪ್ರೊಡಕ್ಷನ್ಸ್‌  ಸಂಸ್ಥೆಯಿಂದ ತಯಾರಿಸಲ್ಪಡುತ್ತಿತ್ತು. ಹತ್ತು ವರ್ಷಗಳ ಕಾಲ ಮುಂದುವರೆದ ಈ ಹೆಸರಿ/ಟ್ರೇಡ್‌ಮಾರ್ಕಿನಡಿಯಲ್ಲಿ  70ಕ್ಕೂ ಮೀರಿದ  ಧ್ವನಿಮುದ್ರಣಗಳನ್ನು ಉತ್ಪಾದಿಸಲಾಗಿತ್ತು. ಈ ಧ್ವನಿಮುದ್ರಣದ ಅನುಕ್ರಮಣಿಕೆಯು ಹಿಂದಿನ ಎಲ್ಲಾ ಕೊಲಂಬಿಯಾ ಮತ್ತು ದ ವಾರ್ನರ್‌ Bros. ಆಲ್ಬಮ್‌ಗಳ ಮರುಮುದ್ರಣವನ್ನು ಹೊಂದಿದ್ದು, ಮೂಲ ಆವೃತ್ತಿಗಳಿಗಿಂತ ಕಡಿಮೆ ಆಕರ್ಷಕವಾದ ಪ್ಯಾಕೇಜ್‌ಗಳ ರೂಪದಲ್ಲಿ ಹೊಂದಿತ್ತು. ಮೊದಲಿಗೆ ಈ ಧ್ವನಿಮುದ್ರಣಗಳನ್ನು ಕೇವಲ ವಿನೈಲ್‌ನ ರೂಪದಲ್ಲಿ ಮಾತ್ರವೇ ಬಿಡುಗಡೆ ಮಾಡಲಾಗುತ್ತಿತ್ತು, ಆದರೆ ವರ್ಷಗಳುರುಳುತ್ತಾ ಹೋದಂತೆ, ಅವುಗಳನ್ನು ಕ್ಯಾಸೆಟ್‌ಗಳು ಹಾಗೂ 8-ಟ್ರ್ಯಾಕ್‌ಗಳ ಟೇಪ್‌ಗಳ ರೂಪದಲ್ಲಿ ಕೂಡಾ ಉತ್ಪಾದಿಸಲಾಯಿತು.
ದ ಸೆಸೇಮ್‌ ಸ್ಟ್ರೀಟ್‌ ರೆಕಾರ್ಡ್ಸ್‌ ಎಂಬ ಶೀರ್ಷಿಕೆಯನ್ನು ಸುಮಾರು 1984ರ ವೇಳೆಗೆ ನಿಲ್ಲಿಸಲಾಯಿತು. ಕೆಲವೇ ಸಮಯದ ನಂತರ ಹಲವು ಸೆಸೇಮ್‌ ಸ್ಟ್ರೀಟ್‌  ಧ್ವನಿಮುದ್ರಣಗಳನ್ನು ಸೈಟ್‌‌ & ಸೌಂಡ್‌ ಎಂಬ ಶೈಕ್ಷಣಿಕ ಕಂಪೆನಿಯು ಕ್ಯಾಸೆಟ್‌ಗಳ ರೂಪದಲ್ಲಿ ಮರುಉತ್ಪಾದನೆ ಮಾಡಲಾರಂಭಿಸಿತು. ಇವುಗಳಲ್ಲಿ ಕೆಲವು ಮೂಲ ಆವರಣ ಚಿತ್ರಗಳನ್ನು ಹೊಂದಿದ್ದರೆ, ಇತರವುಗಳು ನವೀನ ಆವರಣ ಚಿತ್ರಗಳನ್ನು ಹೊಂದಿದ್ದವು. ಈ ಅವಧಿಯಲ್ಲಿನ ಒಂದು ಐತಿಹಾಸಿಕ ಅಡಿಬರಹವೆಂದರೆ 1987ರಲ್ಲಿ, ದ ಬೆಸ್ಟ್‌ ಆಫ್‌ ಸೆಸೇಮ್‌ ಸ್ಟ್ರೀಟ್‌   ಎಂಬ ಹೆಸರಿನ ಪ್ರಪ್ರಥಮ  ಸೆಸೇಮ್‌ ಸ್ಟ್ರೀಟ್‌   CDಯನ್ನು ಉತ್ಪಾದಿಸಲಾಗಿದ್ದು  1990ರ ದಶಕದ ಆರಂಭದವರೆಗೆ ಇದು ಹಾಗೆ ಉತ್ಪಾದನೆಯಾದ ಏಕೈಕ CD ಆಗಿತ್ತು. 1990ರಲ್ಲಿ ಗೋಲ್ಟನ್‌ ಬುಕ್ಸ್‌ ಸಂಸ್ಥೆಯ ಸಂಗೀತ ಅಂಗಸಂಸ್ಥೆಯಾಗಿದ್ದ  ಗೋಲ್ಟನ್‌ ಮ್ಯೂಸಿಕ್‌‌ನ ಹೆಸರಿನಡಿಯಲ್ಲಿ ಧ್ವನಿಮುದ್ರಣಗಳು ಕಾಣಿಸಿಕೊಳ್ಳಲು ಆರಂಭಿಸಿತು. ಜಿಮ್‌ ಹೆನ್ಸನ್‌ ಮತ್ತು ಜೋ ರಾಪೊಸೋರವರುಗಳಿಗೆ ನೆನಪಿನಕಾಣಿಕೆ ಆಲ್ಬಮ್‌ಗಳಿಂದ ಆರಂಭಗೊಂಡು ಹಳೆಯ ಸಂಗೀತ ಮುದ್ರಣಗಳ ಮರುಮುದ್ರಣಗಳೊಂದಿಗೆ ಹೊಸ ಸಂಗೀತ ಮುದ್ರಣಗಳ ಮಿಶ್ರಣವೂ ಕಾಣಿಸಿಕೊಂಡಿತು. ಗೋಲ್ಡನ್‌ ಸಂಸ್ಥೆಯ ಪರವಾನಗಿಯು 1994ರವರೆಗೆ ಇತ್ತು.
ಸೋನಿ ವಂಡರ್‌‌ ಸಂಸ್ಥೆಯು ಸಂಗೀತಮುದ್ರಣಗಳ ಹೊಸ ಸರಣಿಗಳನ್ನು 1995ರಲ್ಲಿ ಬಿಡುಗಡೆ ಮಾಡಲಾರಂಭಿಸಿತು. ಕೊಲಂಬಿಯಾ ರೆಕಾರ್ಡ್ಸ್‌ನ ಹಿಂದಿನ ಸಂಗೀತಮುದ್ರಿಕೆಗಳ ಪಟ್ಟಿಕೆಯ ಮಾಲೀಕತ್ವವನ್ನು 1970ರಲ್ಲಿ ಮೊತ್ತಮೊದಲ ಸೆಸೇಮ್‌ ಸ್ಟ್ರೀಟ್‌  LPಯನ್ನು ಉತ್ಪಾದಿಸಿದ್ದ ಸೋನಿ ಹೊಂದಿರುವುದರಿಂದ ಕೆಲ ಸೆಸೇಮ್‌  ಸಂಗ್ರಹಕಾರಕರುಗಳು ಆಸಕ್ತಿಯಿಂದ ನಿರೀಕ್ಷಿಸಿರುತ್ತಿದ್ದರು. ಆ ಆಲ್ಬಮ್‌ಅನ್ನು CDಯ ರೂಪದಲ್ಲಿ ಸಂಪೂರ್ಣ ಸಂಗ್ರಹವಾಗಿ ಇದುವರೆಗೂ ಮರುಉತ್ಪಾದನೆ ಮಾಡಿಲ್ಲವಾದರೂ, ಎರಡನೆಯ ಕೊಲಂಬಿಯಾ ಆಲ್ಬಮ್‌ ಆದ ದ ಮಪೆಟ್‌ ಆಲ್ಫಾಬೆಟ್‌ ಆಲ್ಬಮ್‌  ಅನ್ನು ಸಿಂಗ್‌ ದ ಆಲ್ಫಾಬೆಟ್‌‌ ಎಂಬ ಹೆಸರಿನಲ್ಲಿ ಮರು ಉತ್ಪಾದಿಸಲಾಗಿತ್ತು. ಆದಾಗ್ಯೂ ಧ್ವನಿಮುದ್ರಿಕೆಯನ್ನು ತಿರುಗಿಸಿ ಹಾಕುವುದನ್ನು ಸೂಚಿಸುವ ಒಂದು ಸಂವಾದದ ಭಾಗವನ್ನು ಅದು CDಗಳ ಕೇಳುಗರಿಗೆ ಅಗತ್ಯವಲ್ಲವಾದುದರಿಂದ ತೆಗೆದುಹಾಕಲಾಗಿತ್ತು.
ಸೆಪ್ಟೆಂಬರ್‌ 17, 2002ರಂದು ರೈನೋ ಸಂಸ್ಥೆಯು  The Muppet Show: Music, Mayhem, and More ಅನ್ನು ಬಿಡುಗಡೆ ಮಾಡಿತ್ತು. ಹಲವು ಸೆಸೇಮ್‌ ಸ್ಟ್ರೀಟ್‌  ಮತ್ತು ಮಪೆಟ್‌ಗಳ  ಚಲನಚಿತ್ರಗಳ ಧ್ವನಿಪಥಗಳು ಲಭ್ಯವಿರುವುದರೊಂದಿಗೆ ಈ ಸಂಗ್ರಹವು  ವಿವಿಧ ಮಪೆಟ್‌ಗಳ  ಮೂಲಗಳಿಂದ ಗೀತೆಗಳನ್ನು ಸಂಗ್ರಹಿಸಿಕೊಂಡಿದೆ. ಹಿಂದೆ ದ ಮಪೆಟ್‌  ಮೂವೀ  ಚಲನಚಿತ್ರದ CDಯ ಧ್ವನಿಪಥದಲ್ಲಿ ಮಾತ್ರವೇ ಲಭ್ಯವಿದ್ದ "ರೇನ್‌ಬೋ ಕನೆಕ್ಷನ್‌ " ಗೀತೆಯನ್ನು ಕೂಡಾ ಇದು ಹೊಂದಿದೆ.
2007ರಲ್ಲಿ ಕೊಚ್‌ ರೆಕಾರ್ಡ್ಸ್‌ ಸಂಸ್ಥೆಯು ಸೆಸೇಮ್‌ ಸ್ಟ್ರೀಟ್‌   ಸಂಗೀತ ಮುದ್ರಣಗಳನ್ನು ವಿತರಣೆಯನ್ನು ತಾನು ವಹಿಸಿಕೊಂಡಿರುವುದಾಗಿ ಘೋಷಿಸಿತು. ಸೋನಿ ವಂಡರ್‌‌ನಲ್ಲಿ ಈ ಹಿಂದೆ ಬಿಡುಗಡೆಯಾಗಿದ್ದ ಆಲ್ಬಮ್‌ಗಳ ಮರುಉತ್ಪಾದನೆಯೊಂದಿಗೆ ಇದರ ಮೊತ್ತಮೊದಲ ಧ್ವನಿಮುದ್ರಣಗಳು  2008ರಲ್ಲಿ ಕಾಣಿಸಿಕೊಳ್ಳಲು ಆರಂಭವಾದವು.
ಸೆಸೇಮ್‌ ಸ್ಟ್ರೀಟ್‌  ಸಂಗೀತ ಸಂಸ್ಥೆಯ ಪ್ರಧಾನ ಸಂಗ್ರಹಕ್ಕೆ ಹೆಚ್ಚುವರಿಯಾಗಿ ವರ್ಷಗಳ ಅವಧಿಯಲ್ಲಿ  ಮೂಲ ನಟನೆಯ ಆಲ್ಬಮ್‌ಗಳು ಕೂಡಾ ಸೆಸೇಮ್‌ ಸ್ಟ್ರೀಟ್‌ ಪ್ರತ್ಯಕ್ಷ  ಕಾರ್ಯಕ್ರಮಗಳಲ್ಲಿ ಮಾರಾಟ ಮಾಡಲ್ಪಟ್ಟಿವೆ.
ಪರಸ್ಪರ-ಸಂವೇದಿ/ಇಂಟರ್‌ ಆಕ್ಟೀವ್‌ ಪುಸ್ತಕಗಳು
The Muppets: Opening Day at Peppermint Park ಸೇರಿದಂತೆ ಹಲವು ಪುಸ್ತಕಗಳ/ಟೇಪ್‌ಗಳ ಸಂಗ್ರಹಗಳನ್ನು ಪ್ಲೇಸ್ಕೂಲ್‌ನ ಟಾಕ್‌ 'ಎನ್‌ ಪ್ಲೇಗೆಂದು ನಿರ್ಮಿಸಲಾಗಿತ್ತು.
ಸಚಿತ್ರ/ಕಾಮಿಕ್‌ ಪುಸ್ತಕ
2009ರಲ್ಲಿ, BOOM! ಸ್ಟುಡಿಯೋಸ್‌ ದ ಮಪೆಟ್‌ ಷೋ ವನ್ನು ಆಧರಿಸಿದ್ದ ಹಾಗೂ ರೋಗರ್‌ ಲ್ಯಾಂಗ್‌ರಿಡ್ಜ್‌ರವರಿಂದ ಚಿತ್ರಿಸಲ್ಪಟ್ಟ ದ ಮಪೆಟ್‌ ಷೋ  ಕಾಮಿಕ್‌ ಬುಕ್‌  ಎಂಬ ಸಚಿತ್ರಕಥಾ ಪುಸ್ತಕವನ್ನು ಪ್ರಕಟಿಸಲಾರಂಭಿಸಿತು.
ಭವಿಷ್ಯ
ತಾವಿಬ್ಬರೂ ಸೇರಿ ದ ಮಪೆಟ್ಸ್‌‌   ಎಂಬ ಮುಂದಿನ ಮಪೆಟ್‌  ಚಲನಚಿತ್ರವನ್ನು ನಿರ್ಮಿಸುವ ಯೋಜನೆಯನ್ನು ಹೊಂದಿರುವ  ಜೇಸನ್‌ ಸೆಗೆಲ್‌  ಮತ್ತು ನಿಕೋಲಸ್‌ ಸ್ಟಾಲರ್‌‌ರವರುಗಳು ನವೀನ ಚಿತ್ರವೊಂದರ ನಿರ್ಮಾಣವನ್ನು ಖಚಿತಪಡಿಸಿದ್ದಾರೆ. ಮುಂದಿನ ಚಿತ್ರಕ್ಕೆ ತಾವಿಬ್ಬರೂ ಕಥೆಯನ್ನು ಬರೆಯುವವರಿದ್ದೇವೆ ಎಂದು ಹೇಳಿಕೆ ನೀಡಿದ ಅವರು ಕೇವಲ ಸ್ಟಾಲರ್‌‌ರವರು ಮಾತ್ರವೇ ನಿರ್ದೇಶಿಸಲಿದ್ದಾರೆ ಎಂದೂ ತಿಳಿಸಿದ್ದರು.
ಮಾರ್ಚ್‌ 31, 2008ರಂದು ಫಸ್ಟ್‌ ಷೋಯಿಂಗ್‌  ಸಂಸ್ಥೆಯು, ನವೀನ ಮಪೆಟ್‌  ಚಿತ್ರದ ಬಗ್ಗೆ ವಿವರಗಳನ್ನು ಬಹಿರಂಗಪಡಿಸಿತ್ತು. ಕಮಿಂಗ್‌ ಸೂನ್‌ ಸಂಸ್ಥೆಯು ಕೂಡಾ ಇದೇ ರೀತಿಯ ಸುದ್ದಿಯನ್ನು ವರದಿ ಮಾಡಿತ್ತು. ಜೇಸನ್‌ ಸೆಗೆಲ್‌ರೊಂದಿಗೆ ಸಂದರ್ಶನವನ್ನು ನಡೆಸಿದ ನಂತರ ಫಸ್ಟ್‌ ಸಂಸ್ಥೆ ಯು  "ಇದು ನಂಬಲಾಗದಷ್ಟು ಹಳೆಯ ರೀತಿಯದಾಗಿರಲಿದ್ದು, ಅದರಲ್ಲಿ ಹಳೆಯ ರಂಗಮಂದಿರವೊಂದನ್ನು ಉಳಿಸಲು ಸುಪರಿಚಿತ ಮಪೆಟ್‌  ಪಾತ್ರಗಳನ್ನು ಪ್ರದರ್ಶಿಸಲಾಗುತ್ತಿರುತ್ತದೆ. ಅದಕ್ಕಿದ್ದ ಅಪಾಯ? ದುಷ್ಟ ಪಾತ್ರವೊಂದು ಆ ಕಟ್ಟಡವನ್ನು ಧರೆಗುರುಳಿಸಿ ಅದರ ಕೆಳಗಿರುವ ತೈಲನಿಕ್ಷೇಪವನ್ನು ವಶಪಡಿಸಿಕೊಳ್ಳಲಿಚ್ಛಿಸಿರುತ್ತದೆ" ಎಂದು ಇದರ ಕಥೆಯನ್ನು ಘೋಷಿಸಿತ್ತು." ಈ ಯೋಜನೆಯ ಬಗೆಗೆ ತಾನು ಬಹಳವೇ ಉತ್ಸಾಹದಿಂದಿರುವುದಾಗಿ ಹೇಳಿದ್ದ ಸೆಗೆಲ್‌  ಹೀಗೆ ಅದನ್ನು ಮುಂದುವರೆಸಿದ್ದರು, "ನನಗೆ  ಕೇವಲ 10 ವರ್ಷಗಳ ಬಾಲಕನಾಗಿದ್ದುದು ನೆನಪಿಗೆ ಬರುತ್ತಿದೆ, ಆಗ ನನ್ನ ಮಟ್ಟಿಗೆ ಕರ್ಮಿಟ್‌  ಎಂದರೆ ಟಾಮ್‌ ಹ್ಯಾಂಕ್ಸ್‌. ಒಂದು ತರಹದಲ್ಲಿ ಕರ್ಮಿಟ್‌ ಓರ್ವ ಜನಸಾಮಾನ್ಯ ಇದ್ದ ಹಾಗೆ ಹಾಗೂ ಹಳೆಯ ಮಪೆಟ್‌ಗಳನ್ನು ನನ್ನ ತಂದೆತಾಯಿಗಳೊಂದಿಗೆ ನೋಡುತ್ತಿರುವ ಹಾಗೆ ಹಾಗೂ ಪೀಟರ್‌ ಸೆಲ್ಲರ್ಸ್‌  ಹಾಗೂ ಅವರಂತಹವರನ್ನು ಅದರಲ್ಲಿ ಕಾಣುತ್ತಿರುವ ಹಾಗೆ ನೆನಪಿಸಿಕೊಳ್ಳುತ್ತಿರುತ್ತೇವೆ. ನನ್ನ ಮನೆಯ ಎಲ್ಲೆಡೆಯೂ ಮಪೆಟ್‌  ಚಿತ್ರಗಳನ್ನು ಹಾಗೂ ಚಿಕ್ಕ ಬೊಂಬೆಗಳಿರುತ್ತಿದ್ದವು. ನಾನು ಅದರ ಚಿತ್ರಕಥೆಯನ್ನು ಈಗ ಬರೆಯುತ್ತಿರುವೆನೆಂಬುದನ್ನು ನೆನೆಸಿಕೊಂಡಾಗ ನನ್ನ ಎಲ್ಲಾ ಕನಸುಗಳು ನನಸಾದಂತೆ ಭಾಸವಾಗುತ್ತಿದೆ." ಈ ಚಿತ್ರದಲ್ಲಿ ಪ್ರಮುಖವಾಗಿ ಹಲವು ಮೂಲ ಮಪೆಟ್‌ಗಳು ಪಾತ್ರ ವಹಿಸಲಿವೆ. D23 ಎಕ್ಸ್‌ಪೋ ಉತ್ಸವದಲ್ಲಿ ದ ಚೀಪೆಸ್ಟ್‌  ಮಪೆಟ್‌  ಮೂವೀ ಎವರ್‌ ಮೇಡ್‌  ಎಂಬುದು ಇದರ ಶೀರ್ಷಿಕೆಯಾಗಿರಲಿದೆ ಎಂದು ಘೋಷಿಸಲಾಗಿತ್ತು. ಇದರ ಶೀರ್ಷಿಕೆಯನ್ನು ನಂತರ  ಸಾರ್ವಕಾಲಿಕ ಅತ್ಯದ್ಭುತ  ಮಪೆಟ್‌  ಚಲನಚಿತ್ರ ವೆಂದು ಉಲ್ಲೇಖಿಸಲಾಗಿತ್ತು. ಜನವರಿ 2010ರಲ್ಲಿ  ಜೇಮ್ಸ್‌‌ ಬಾಬಿನ್‌‌‌ರು ಈ ಚಿತ್ರದ ನಿರ್ದೇಶನಕ್ಕೆ ಸಂಬಂಧಿಸಿದ ಒಪ್ಪಂದಕ್ಕೆ ಸಹಿ ಹಾಕಿದರು.
2010ರ ಜೂನ್‌ 8ರಂದು ಜೇಸನ್‌ ಸೆಗೆಲ್‌ರ ದ ಮಪೆಟ್ಸ್‌‌   ಚಿತ್ರವನ್ನು  2011ರ ಕ್ರಿಸ್‌ಮಸ್‌ನ ವೇಳೆಗೆ ಚಿತ್ರಮಂದಿರಗಳಲ್ಲಿ ಬಿಡುಗಡೆ ಮಾಡಲಾಗುವುದು ಎಂದು ತಿಳಿಸಲಾಗಿತ್ತು. ಬೆನ್‌ ಸ್ಟಿಲ್ಲರ್‌, ಜಾರ್ಜ್‌ ಕ್ಲೂನೆ, ಫ್ರೆಂಚ್‌ ಸ್ಟೀವರ್ಟ್‌/ಸ್ಟುವರ್ಟ್‌, ಸೀನ್‌ ಪೆನ್‌ ಹಾಗೂ ಇತರರುಗಳೊಂದಿಗೆ ಇದರಲ್ಲಿ ಸೆಗೆಲ್‌ರವರೂ ನಟಿಸಲಿದ್ದಾರೆ. ಅಕ್ಟೋಬರ್‌  29ರಂದು ಈ ಚಿತ್ರದ ಚಿತ್ರೀಕರಣವು ಪ್ರಾರಂಭವಾಗಿತ್ತು ಹಾಗೂ ಅಂದಿನ ರಾತ್ರಿಯ ಕ್ರೆಗ್‌ ಫರ್ಗ್ಯೂಸನ್‌ರೊಂದಿಗಿನ ದ ಲೇಟ್‌ ಲೇಟ್‌ ಷೋ  ಕಾರ್ಯಕ್ರಮದಲ್ಲಿ  ಈ ಚಿತ್ರದ ಪ್ರಚಾರವನ್ನು ಕೈಗೊಳ್ಳುತ್ತಾ   ಜೇಸನ್‌ ಸೆಗೆಲ್‌  ಈ ಸುದ್ದಿಯನ್ನು ಸ್ಫೋಟಗೊಳಿಸಿದರು.
ಜನಪ್ರಿಯ ವಿಡಿಯೋ ಹಂಚಿಕೆಯ ಜಾಲತಾಣ ಯೂಟ್ಯೂಬ್‌ ನಲ್ಲಿ ದ ಮಪೆಟ್ಸ್‌‌   ತಮ್ಮದೇ ಆದ ಕಿರು ಚಿತ್ರಿಕೆಗಳನ್ನು ಹರಿಯಬಿಡಲು ಕೂಡಾ ಆರಂಭಿಸಿದೆ. 'ಮಪೆಟ್‌ಸ್‌ ಬೊಹೆಮಿಯನ್‌ ರ್ರ್ಹಾಪ್ಸೊಡಿ' ಅನ್ನು ದ ಮಪೆಟ್ಸ್‌‌ ನ ಹೊಸ ಯೂಟ್ಯೂಬ್‌ನ ವಾಹಿನಿಯಲ್ಲಿ ದಾಖಲಿಸಿದ ನಂತರ ಈ ನವೀನ ಯೂಟ್ಯೂಬ್‌ ವಾಹಿನಿಯು ಮೊದಲಿನ ಎರಡು ವಾರಗಳಲ್ಲಿಯೇ 10 ದಶಲಕ್ಷ ವೀಕ್ಷಣೆಗಳನ್ನು ಪಡೆದುಕೊಂಡು ಎರಡು ವೆಬ್ಬಿ ಪ್ರಶಸ್ತಿಗಳನ್ನು ತನ್ನದಾಗಿಸಿಕೊಂಡಿತು. ಈ ಜಾಲತಾಣದಲ್ಲಿ ವಿಡಿಯೋಗಳನ್ನು ನಿಯತವಾಗಿ ಹರಿಬಿಡಲಾಗುತ್ತಲಿದೆ. ಇತ್ತೀಚೆಗಷ್ಟೇ ದ ಮಪೆಟ್ಸ್‌‌ "ದ ಮಪೆಟ್ಸ್‌‌  ಕಿಚನ್‌ ವಿತ್‌ ಕ್ಯಾಟ್‌ ಕೊರಾ" ಎಂಬ ಹೆಸರಿನ ಆನ್‌ಲೈನ್‌ ಜಾಲ ಸರಣಿಯಲ್ಲಿ ಕ್ಯಾಟ್‌ ಕೊರಾರೊಂದಿಗೆ  ಕಾಣಿಸಿಕೊಳ್ಳುತ್ತಾ ಜನರಿಗೆ ಹಲಬಗೆಯ ಖಾದ್ಯಗಳನ್ನು ಹೇಗೆ ತಯಾರಿಸುವುದು ಎಂಬುದನ್ನು ಪ್ರದರ್ಶಿಸುತ್ತಿವೆ.
ಬಾಹ್ಯ ಕೊಂಡಿಗಳು‌‌
ವರ್ಗ:ಮಪೆಟ್‌ಸ್ ವರ್ಗ:ಸ್ಯಾಟರ್‌ಡೇ ನೈಟ್‌ ಲೈವ್‌ ರೇಖಾಚಿತ್ರಗಳು ವರ್ಗ:ಮನೋರಂಜನೆ
ನವಜೋತ್ ಸಿಧ್ದು
ನವಜೋತ್ ಸಿಂಗ್ ಸಿಧ್ದು (ಪಂಜಾಬಿ: ਨਵਜੋਤ ਸਿੰਘ ਸਿੱਧੂ, ಜನನ: ಅಕ್ಟೋಬರ್ ೨೦ ೧೯೬೩)ಭಾರತ ತಂಡದ ನಿವೃತ್ತ ಕ್ರಿಕೆಟ್ ಆಟಗಾರರು. ಅಂತರರಾಷ್ತ್ರೀಯ ಕ್ರಿಕೆಟಿನಿಂದ ನಿರ್ಗಮಿಸಿದ ನಂತರ ಇವರು ಕ್ರಿಕೆಟ್ ವಿಶ್ಲೇಶಕರಾದರು. ಆನಂತರ ರಾಜಕೀಯ ಪ್ರವೇಶಿಸಿದ ಸಿಧ್ದು, ೨೦೦೪ರಲ್ಲಿ ಅಮೃತಸರದಿಂದ ಭಾರತೀಯ ಜನತಾ ಪಕ್ಷದ ಅಭ್ಯರ್ಥಿಯಾಗಿ ಲೋಕಸಭೆಗೆ ಚುನಾಯಿತರಾದರು.
ಉಲ್ಲೇಖ
ವರ್ಗ:ಭಾರತದ ಕ್ರಿಕೆಟ್ ಕ್ರೀಡಾಪಟುಗಳು ವರ್ಗ:ಕ್ರಿಕೆಟ್ ವರ್ಗ:ಕ್ರಿಕೆಟ್ ಆಟಗಾರ ವರ್ಗ:ರಾಜಕಾರಣಿಗಳು .
ಜಾದವ್‌ಪುರ ವಿಶ್ವವಿದ್ಯಾಲಯ
ಜಾದವ್‌ಪುರ ವಿಶ್ವವಿದ್ಯಾಲಯ ವು (ಜಾದವ್‌ಪುರ್‌ ಯೂನಿವರ್ಸಿಟಿ-JU ) (যাদবপুর বিশ্ববিদ্যালয়) ಭಾರತದಲ್ಲಿನ ಒಂದು ಶೈಕ್ಷಣಿಕ ಹಾಗೂ ಸಂಶೋಧನಾ ಸಂಸ್ಥೆಯಾಗಿದೆ. ಇದು ಪಶ್ಚಿಮ ಬಂಗಾಳದ ಕೋಲ್ಕತಾದಲ್ಲಿ ನೆಲೆಗೊಂಡಿದ್ದು, ಎರಡು ಶೈಕ್ಷಣಿಕ ಆವರಣಗಳನ್ನು (ಕ್ಯಾಂಪಸ್‌ಗಳನ್ನು) ಒಳಗೊಂಡಿದೆ. ಮುಖ್ಯ ಶೈಕ್ಷಣಿಕ ಆವರಣವು ಜಾದವ್‌ಪುರ‌ದಲ್ಲಿದ್ದರೆ, ಹೊಸ ಶೈಕ್ಷಣಿಕ ಆವರಣವು ಸಾಲ್ಟ್‌ ಲೇಕ್‌‌ನಲ್ಲಿದೆ. ಇಂಡಿಯನ್‌ ಅಸೋಸಿಯೇಷನ್‌ ಫಾರ್‌ ದಿ ಕಲ್ಟಿವೇಷನ್‌ ಆಫ್‌ ಸೈನ್ಸ್‌, ಇಂಡಿಯನ್‌ ಅಸೋಸಿಯೇಷನ್‌ ಆಫ್‌ ಕೆಮಿಕಲ್‌ ಬಯಾಲಜಿ ಹಾಗೂ ಸೆಂಟ್ರಲ್‌ ಗ್ಲಾಸ್‌ ಅಂಡ್‌ ಸೆರಾಮಿಕ್‌ ರಿಸರ್ಚ್‌ ಇನ್‌ಸ್ಟಿಟ್ಯೂಟ್‌‌‌‌ನಂಥ ಅಗ್ರಗಣ್ಯ ಸಂಶೋಧನೆ ಸಂಸ್ಥೆಗಳೊಂದಿಗೂ ಸಹ ಜಾದವ್‌ಪುರ ವಿಶ್ವವಿದ್ಯಾಲಯವು ನಿಕಟವಾದ ಸಂಬಂಧವನ್ನು ಹೊಂದಿದೆ. ಭಾರತದಲ್ಲಿನ ಅಗ್ರಗಣ್ಯ ಎಂಜಿನಿಯರಿಂಗ್‌ ಶಿಕ್ಷಣ ಸಂಸ್ಥೆಗಳಲ್ಲಿ ಒಂದೆಂದು ಇದು ಪರಿಗಣಿಸಲ್ಪಟ್ಟಿದೆ. ವಿಶ್ವವಿದ್ಯಾಲಯ ಧನಸಹಾಯ ಆಯೋಗವು ಇದನ್ನು "ಉತ್ಕೃಷ್ಟತೆಗೆ ಸಂಬಂಧಿಸಿದ ಸಾಮರ್ಥ್ಯವನ್ನು ಹೊಂದಿರುವ" ದೇಶದಲ್ಲಿನ ವಿಶ್ವವಿದ್ಯಾಲಯಗಳ ಪೈಕಿ ಒಂದೆಂದು ಗುರುತಿಸಿದೆ. ಇದರ ಜೊತೆಗೆ, ಜಾದವ್‌ಪುರ್‌ ವಿಶ್ವವಿದ್ಯಾಲಯವು ಭಾರತದಲ್ಲಿನ ಒಂದು "ಪಂಚ ತಾರಾ ವಿಶ್ವವಿದ್ಯಾಲಯ" ಎಂಬ ಶ್ರೇಯಾಂಕ ಅಥವಾ ಶ್ರೇಣಿಯನ್ನು ನ್ಯಾಷನಲ್‌ ಅಸೆಸ್‌ಮೆಂಟ್‌ ಅಂಡ್‌ ಅಕ್ರೆಡಿಷನ್‌ ಕೌನ್ಸಿಲ್‌‌‌‌‌ನಿಂದ ಎರಡು ಸಂದರ್ಭಗಳಲ್ಲಿ ಪಡೆದುಕೊಂಡಿದೆ.
ಇತಿಹಾಸ
ಒಂದು ರಾಷ್ಟ್ರೀಯ ತಳಹದಿಯ ಮೇಲೆ ಸಾಹಿತ್ಯಕ, ವೈಜ್ಞಾನಿಕ ಹಾಗೂ ತಾಂತ್ರಿಕ ಶಿಕ್ಷಣವನ್ನು ನೀಡಲು ರಾಷ್ಟ್ರೀಯ ಶಿಕ್ಷಣ ಮಂಡಳಿಯು (ನ್ಯಾಷನಲ್‌ ಕೌನ್ಸಿಲ್‌ ಆಫ್‌ ಎಜುಕೇಷನ್‌-NCE) 1906ರಲ್ಲಿ ಸ್ಥಾಪಿಸಲ್ಪಟ್ಟಿತು. ಈ ವರ್ಷವು ಬಂಗಾಳದ ಇತಿಹಾಸದಲ್ಲಿ ಮಹತ್ವದ್ದಾಗಿತ್ತು. ಏಕೆಂದರೆ, ಈ ಪ್ರಾಂತವು ಭಾರತದ ಗವರ್ನರ್‌ ಜನರಲ್‌ ಲಾರ್ಡ್‌ ಕರ್ಜನ್‌‌ನಿಂದ ಆಗಷ್ಟೇ ವಿಭಜನೆಗೊಂಡಿತ್ತು. ಇದರ ಪರಿಣಾಮವಾಗಿ ಒಂದೆಡೆಯಲ್ಲಿ ಪೂರ್ವ ಬಂಗಾಳ (ಈ ಪ್ರದೇಶವು ಅಂತಿಮವಾಗಿ 1971ರಲ್ಲಿ ಬಾಂಗ್ಲಾದೇಶವಾಗಿ ಮಾರ್ಪಾಡಾಯಿತು) ಹಾಗೂ ಮತ್ತೊಂದೆಡೆಯಲ್ಲಿ ಪಶ್ಚಿಮ ಬಂಗಾಳ ಹಾಗೂ ಒಡಿಶಾ ರೂಪುಗೊಂಡಿದ್ದವು. 1906ರಲ್ಲಿ, ರವೀಂದ್ರನಾಥ ಟ್ಯಾಗೋರ್‌, ಅರವಿಂದೋ ಘೋಷ್‌, ರಾಜಾ ಸುಬೋಧ್‌ ಚಂದ್ರ ಮಲ್ಲಿಕ್‌ ಹಾಗೂ ಬ್ರಜೇಂದ್ರ ಕಿಶೋರ್‌ ರಾಯ್‌ಚೌಧರಿ ಮೊದಲಾದವರನ್ನು ಒಳಗೊಂಡಂತೆ ಬಂಗಾಳಿ ಬುದ್ಧಿಜೀವಿಗಳ ಒಂದು ಸಮೂಹವು ಬಂಗಾಳದ ವಿಭಜನೆಯನ್ನು ಪ್ರತಿಭಟಿಸಲು ನಿರ್ಧರಿಸಿತು. ಇದಕ್ಕಾಗಿ, 'ರಾಷ್ಟ್ರೀಯ ರೂಪರೇಖೆಗಳ ಮೇಲೆ ಹಾಗೂ ರಾಷ್ಟ್ರೀಯ ನಿಯಂತ್ರಣದ ಅಡಿಯಲ್ಲಿ' ಜನಸಮೂಹಕ್ಕೆ ಶಿಕ್ಷಣವನ್ನು ಒದಗಿಸುವ ಮೂಲಕ ಬ್ರಿಟಿಷ್‌ ಆಳ್ವಿಕೆಗೆ ಸವಾಲೆಸೆಯುವ ಸಂಸ್ಥೆಯೊಂದನ್ನು ಸ್ಥಾಪಿಸಲು ಈ ಬುದ್ಧಿಜೀವಿಗಳು ನಿರ್ಧರಿಸಿದರು. ರಾಶ್‌ಬಿಹಾರಿ ಘೋಷ್‌‌‌ರನ್ನು ತನ್ನ ಮೊದಲ ಅಧ್ಯಕ್ಷರನ್ನಾಗಿ ಹೊಂದುವುದರೊಂದಿಗೆ NCE ಸ್ಥಾಪಿಸಲ್ಪಟ್ಟಿತು.
ಹೆಚ್ಚೂಕಮ್ಮಿ ಅದೇ ದಿನದಂದು, ಸೊಸೈಟಿ ಫಾರ್‌ ಪ್ರಮೋಷನ್‌ ಆಫ್‌ ಟೆಕ್ನಿಕಲ್‌ ಎಜುಕೇಷನ್‌ (SPTE) ಎಂಬ ಎದುರಾಳಿ ಸಂಘಟನೆಯೊಂದು ತಾರಕ್‌ನಾಥ್‌ ಪಾಲಿಟ್‌‌‌‌ರಿಂದ ಬಂಗಾಳದಲ್ಲಿ ಸ್ಥಾಪಿಸಲ್ಪಟ್ಟಿತು; ಮತ್ತು ಇದರಡಿಯಲ್ಲಿ ಬಂಗಾಳ ತಾಂತ್ರಿಕ ಸಂಸ್ಥೆಯು (ಬೆಂಗಾಲ್‌ ಟೆಕ್ನಿಕಲ್‌ ಇನ್‌ಸ್ಟಿಟ್ಯೂಟ್‌) 1906ರ ಜುಲೈ 25ರಂದು ಅಸ್ತಿತ್ವಕ್ಕೆ ಬಂತು. ಈ ಎರಡೂ ಸಂಘಟನೆಗಳು ಕೆಲವೊಂದು ವರ್ಷಗಳವರೆಗೆ ಸೆಣಸಾಡುತ್ತಲೇ ಇದ್ದವು; 1910ರಲ್ಲಿ SPTE ಸಂಘಟನೆಯು NCE ಸಂಘಟನೆಯೊಂದಿಗೆ ಸಂಯೋಜಿಸಲ್ಪಟ್ಟಿತು ಮತ್ತು ಬಂಗಾಳ ತಾಂತ್ರಿಕ ಸಂಸ್ಥೆಯು ಇದರ ತೆಕ್ಕೆಗೆ ಸೇರಿಕೊಂಡಿತು. 1921ರಲ್ಲಿ, ರಾಸಾಯನಿಕ ಎಂಜಿನಿಯರಿಂಗ್‌‌‌ನ್ನು ಒಂದು ಶಿಕ್ಷಣ ವಿಷಯವಾಗಿ ಪರಿಚಯಿಸುವಲ್ಲಿ, ಸದರಿ ಸಂಸ್ಥೆಯು ಭಾರತದಲ್ಲೇ ಮೊದಲನೆಯದು ಎನಿಸಿಕೊಂಡಿತು. 1940ರ ವೇಳೆಗೆ, ಕಾರ್ಯತಃ ಒಂದು ಸ್ವತಂತ್ರ ವಿಶ್ವವಿದ್ಯಾಲಯವಾಗಿ ಸಂಸ್ಥೆಯು ಕಾರ್ಯನಿರ್ವಹಿಸುತ್ತಿತ್ತು. 1947ರಲ್ಲಿ ಭಾರತದ ಸ್ವಾತಂತ್ರ್ಯ ಸಿಕ್ಕ ನಂತರ, ಪಶ್ಚಿಮ ಬಂಗಾಳ ರಾಜ್ಯ ಶಾಸನಸಭೆಯು ಭಾರತದ ಸರ್ಕಾರದ ಸಮ್ಮತಿ-ಸಮಾನ ಅಧಿಕಾರದೊಂದಿಗೆ 1955ರ ಜಾದವ್‌ಪುರ ವಿಶ್ವವಿದ್ಯಾಲಯ ಕಾಯಿದೆಯನ್ನು ಕಟ್ಟಳೆಮಾಡಿತು; ಸದರಿ ಸಂಸ್ಥೆಯುನ್ನು ಸಂಪೂರ್ಣ ಸ್ವಾಯತ್ತತೆಯೊಂದಿಗಿನ ಜಾದವ್‌ಪುರ ವಿಶ್ವವಿದ್ಯಾಲಯವಾಗಿ ಪರಿವರ್ತಿಸಲು ಈ ಕ್ರಮವನ್ನು 1955ರ ಡಿಸೆಂಬರ್‌ 24ರಂದು ಕೈಗೊಳ್ಳಲಾಯಿತು. ಅಲ್ಲಿಂದೀಚೆಗೆ ವಿಶ್ವವಿದ್ಯಾಲಯವು ಈ ದಿನಾಂಕವನ್ನು ತನ್ನ ದಿನಚರಿಯಲ್ಲಿ ಘಟಿಕೋತ್ಸವ ದಿನವನ್ನಾಗಿ ಆಚರಿಸಿಕೊಂಡು ಬಂದಿದೆ.
ವಿಶ್ವವಿದ್ಯಾಲಯದ ಲಾಂಛನ
ತಾವರೆ ದಳಗಳಿಂದ ಸುತ್ತುವರೆಯಲ್ಪಟ್ಟಿರುವ ಒಂದು ಮೂರು-ಜ್ವಾಲೆಯ ದೀಪವು ವಿಶ್ವವಿದ್ಯಾಲಯದ ಲಾಂಛನವಾಗಿದೆ. ದೀಪವು ಜ್ಞಾನವನ್ನು ಪ್ರತಿನಿಧಿಸುತ್ತದೆ. ಬೌದ್ಧಿಕ ತರಬೇತಿ, ಭಾವಗಳು ಹಾಗೂ ಕಲ್ಪನಾಶಕ್ತಿಯನ್ನು ಬೆಳೆಸಿಕೊಳ್ಳುವಿಕೆ, ಹಾಗೂ ಆಧ್ಯಾತ್ಮಿಕ ಬೆಳವಣಿಗೆ ಎಂಬ ಮೂರು ಅಂಶಗಳನ್ನು ಮೂರು ಜ್ವಾಲೆಗಳು ಪ್ರತಿನಿಧಿಸುತ್ತವೆ. ಲಲಿತ ಕಲೆಗಳು ಹಾಗೂ ಸಂಸ್ಕೃತಿಯನ್ನು ಪರಿಧಿಯ ಮೇಲಿನ ತಾವರೆಯ ದಳಗಳು ಪ್ರತಿನಿಧಿಸುತ್ತವೆ. ದಿವಂಗತ ನಂದಲಾಲ್‌ ಬೋಸ್‌ ಈ ಲಾಂಛನವನ್ನು ವಿನ್ಯಾಸಗೊಳಿಸಿದರು. ಬಂಗಾಳ ಕಲಾ ಶಾಲೆಯ ಓರ್ವ ಪ್ರಮುಖ ಸದಸ್ಯರಾಗಿದ್ದ ಇವರು, ಶಾಂತಿನಿಕೇತನದಲ್ಲಿದ್ದ ರವೀಂದ್ರನಾಥ ಟ್ಯಾಗೋರ್‌‌‌ರವರ ವಿಶ್ವ-ಭಾರತಿ ವಿಶ್ವವಿದ್ಯಾಲಯದಲ್ಲಿನ ಕಲಾ ಭವನದಲ್ಲಿದ್ದ ಮಹಾನ್‌ ಆಚಾರ್ಯರ ಪೈಕಿಯೂ ಒಬ್ಬರಾಗಿದ್ದರು. 2005ರ ಡಿಸೆಂಬರ್‌ 24ರಂದು ವಿಶ್ವವಿದ್ಯಾಲಯವು ತನ್ನ ಸುವರ್ಣ ಮಹೋತ್ಸವವನ್ನು ಆಚರಿಸಿಕೊಳ್ಳುತ್ತಿದ್ದಂತೆ, ಈ ಸಂದರ್ಭವನ್ನು ನೆನಪಿಸಿಕೊಳ್ಳಲು ಒಂದು ವಿಶೇಷ ಲಾಂಛನವನ್ನು (ಮೇಲೆ ನೋಡಿ) ಸೃಷ್ಟಿಸಲಾಯಿತು, ಹಾಗೂ 'ಅರಿಯುವುದು ಬೆಳೆಯಲಿಕ್ಕೆ' ಎಂಬ ಧ್ಯೇಯವಾಕ್ಯವನ್ನು ರೂಪಿಸಲಾಯಿತು. ಈ ದಿನಾಂಕವು ರಾಷ್ಟ್ರೀಯ ಶಿಕ್ಷಣ ಮಂಡಳಿ ಶತಮಾನೋತ್ಸವದ ದಿನಾಂಕವೂ ಆಗಿತ್ತು.